“Tiada Siapa Kalah Atau Menang, Kes Selesai Cara Baik”

Semalam, Linda Rafar memuat naik kenyataan memaafkan netizen yang pernah melemparkan kecaman terhadapnya berhubung isu fitnah jururawat. Dalam pada itu, Linda turut memohon maaf jika ada menyakiti hati sesiapa.

Bagaimanapun, tular kenyataan seorang doktor yang mendakwa Linda telah pun kalah saman kes berkenaan dan perlu membayar ganti rugi serta membuat permohonan maaf kepada jururawat yang terlibat.

Linda berkata kenyataan oleh doktor itu tidak benar kerana perbicaraan kes antara dia dan jururawat di Mahkamah Sesyen Shah Alam pada Rabu lalu tidak diteruskan selepas kedua belah pihak memilih untuk selesaikan secara baik.

“Sebenarnya, perbicaraan kes itu di Mahkamah Sesyen Shah Alam tidak diteruskan kerana kedua pihak sudah selesaikan cara baik.

“Tiada siapa kalah atau menang sebab kes tidak disebut. Peguam saya mencadangkan untuk menyelesaikan perkara ini secara baik selepas mengambil kira semua aspek.

“Apatah lagi sekarang ini kita menyambut Ramadhan dan kedua-dua pihak pun bersetuju. Saya anggap perkara ini sudah selesai selepas persetujuan mahkamah dibuat,” katanya kepada mStar Online.

Dalam pada itu, Linda menjelaskan tiada sebarang ganti rugi yang perlu dibayar kepada pihak badan bukan kerajaan (NGO) Delegation of Nurses (DON) seperti yang didakwa.


"Keimanan, Ibadah Saya Antara Saya & Allah"

Berita pengarah terkenal, Michael Ang yang baru sahaja memeluk agama Islam rata-rata dipuji ramai. Pun begitu ada juga individu yang mempersoalkan amal ibadah Micheal yang tidak dipaparkan ke media sosial.

Bagi mereka yang mengikuti akaun Instagram pengarah itu pasti tahu Michael kini banyak membuat review produk-produk tempatan secara percuma di akaunnya. Ramai memuji tindakan Michael menolong usahawan dalam perniagaan.

Namun menerusi sebuah video, ada pula individu yang lantang bertanyakan mengapa Michael sering memuat naik rakaman review di bulan Ramadhan tetapi tidak amal ibadah seperti terawih dan lain-lain.

Tidak terus melatah, Michael menjawab pertanyaan individu terbabit. Jelas Michael, amal ibadah seseorang itu tidak perlulah ditunjukkan ke media sosial dan keimanannya adalah urusannya dengan Allah.

Dalam masa sama, Michael juga sempat menasihati individu terbabit agar tidak meninggi diri dengan ilmu agama yang ada kerana keimanan seseorang hambanya hanya dinilai oleh Allah s.w.t sahaja.

Rata-rata peminat juga bersetuju dengan pendapat Michael. Ada juga berpendapat sebagai saudara baru, Michael perlu diberi masa dan tidak digasak agar agama Islam tidak dipandang hina. (rtky/w)


Anzalna Nasir Tetap Aktif Berpuasa Walau Sarat

Nampaknya berbeza pula pengalaman Anzalna Nasir yang masih aktif menunaikan ibadah berpuasa biarpun sudah sarat mengandung lapan bulan. Jelas Anzalna, kalau diikutkan beliau mahu berpuasa penuh.

“Alhamdulillah, saya masih aktif dan menunaikan ibadat puasa walaupun sarat mengandung lapan bulan. Namun, saya berpuasa ikut kemampuan diri dan mendapat nasihat doktor. Sebab itu saya berpuasa ikut kemampuan diri”

“Maklumlah, usia kandungan sudah lapan bulan, setiap yang dilakukan perlu mendapat nasihat doktor dulu. Saya juga tak boleh nak cakap apa kerana ada harinya badan berasa lemah dan tidak mampu meneruskan puasa”

Dalam keadaan sarat itu juga, Anzalna tidak melupakan kewajipan memasak sahur setiap hari untuk suaminya. Dalam masa sama, Anzalna turut bersyukur mempunyai suami yang tidak cerewet dalam makanan yang dimasak.

“Saya wajib masak sahur untuk suami sejak awal perkahwinan lagi. Saya bertuah suami tidak cerewet. Suami memang perlu makan sahur untuk memastikan dia bertenaga sepanjang berpuasa pada Ramadan,” kongsinya.

Bertuah badan seperti Anzalna, sudahlah cantik berseri ketika hamil malah kuat semangat pula meneruskan ibadah berpuasa. Semoga segala urusan Anzalna melahirkan bayi sulung nanti dipermudahkan. (rtky/w)


Elfira Loy Akui Mencabar Berpuasa Ketika Hamil

Baru sahaja mengumumkan berita kehamilan baru-baru ini, Elfira Loy berkongsi pengalamannya yang ternyata bukan mudah untuk berpuasa ketika hamil. Bagaimanapun Elfira tidak mahu terlalu manjakan diri dan cuba untuk berpuasa.

Pun begitu usahanya untuk berpuasa pada hari pertama diuji apabila badannya berasa kurang selesa selain cepat loya dan kembung perut. Manakala pada hari kedua pula, Elfira tewas juga kerana tidak berdaya.

“Memang mencabar berpuasa ketika berbadan dua. Pada hari pertama, pelbagai perasaan datang, namun saya cuba tidak terlalu mengikut kata hati. Saya lelapkan mata dan apabila bangun, saya ke dapur menyediakan juadah berbuka”

“Alhamdulillah, saya dapat berpuasa penuh. Cuma pada hari kedua, saya tewas. Ada ketika, saya dalam dilema sama ada mahu berpuasa atau tidak, tetapi selagi tidak membebankan diri dan membahayakan kandungan, saya akan cuba”

“Cuma, apabila berdepan alahan, itu yang membuat saya tidak berdaya. Dugaan setiap wanita hamil tidak sama, tetapi saya lawan juga perasaan itu. Dorongan suami memberikan saya kekuatan untuk menunaikan tarawih,” katanya.

Bagaimanapun Elfira sudah dimaklumkan oleh doktor bahawa beliau selamat untuk menunaikan ibadah berpuasa. Semoga Elfira baik-baik saja menjalani ibadah puasa tetapi kesihatan bayi perlu diutamakan. (rtky/w)


"Saya Dah Lama Kenal Joy Revfa..."

Gara-gara memuat naik gambar bersama Da’i Syed Iqmal berserta dengan pakaian sedondon, ramai spekulasikan Joy Revfa telah menemui pengganti. Tidak mahu peminat terus tertanya-tanya, Da’i Syed tampil memberi penjelasan.

“Tiada hubungan cinta pun, saya sudah anggap Joy macam kakak sendiri tambahan pula jarak umur kami agak besar. Gambar itu diambil ketika kami mendapat undangan berbukan puasa di Menara KL”

“Pakaian kami sedondon kami pun tidak dirancang sebenarnya. Saya dah kenal lama, ketika itu Joy selalu minta nasihat tentang situasinya dan saya sering berpesan agar sentiasa kuat semangat dan kembali bangkit,” jelasnya.

Menurut Da’i Syed, perkenalan mereka bermula ketika Joy mengalami masalah rumah tangga bersama bekas suami, Hafiz Hamidun dan sering meminta nasihat daripadanya. Dan sehingga kini perkenalan mereka berlangsung.

Desas-desus mengenai hubungan istimewa mereka mula dihidu peminat apabila Joy memuat naik gambar mesra dan video mereka berbuka puasa. Pun begitu Syed pula lebih memilih gadis sebaya sebagai teman hidup. (rtky/w)


Zizi Kirana Sahut Cabaran Bertudung Masa Ramadan

Penyanyi Zizi Kirana semenangya sinonim dengan imejnya yang agak seksi sehinggakan ada yang menyamakannya dengan bintang porno. Namun, sepanjang bulan Ramadan ini, Zizi tampil dengan imej bertudung sempena cabaran #RamadanHijabChallange.

Menyahut cabaran Mizz Nina yang mengajak wanita berhijab sepanjang Ramadan, Zizi berkata dia tertarik dengan cabaran itu kerana ia mampu memberi kesan positif kepada orang ramai.

“Sebelum ini, banyak kempen dan cabaran yang dibuat di media sosial, sekali gus menarik perhatian ramai warganet terutamanya dari Malaysia untuk turut melakukannya.

“Bila saya nampak Mizz Nina berkongsi mengenai kempen cabaran untuk mengenakan hijab sepanjang Ramadan ini, saya rasa ia satu cabaran yang positif dan sihat untuk semua,” katanya kepada Harian Metro.

Mula berhijab sejak hari pertama Ramadan, bagaimanapun Zizi tidak berkongsikan tentang perkara itu di media sosial.

“Walaupun bukan orang berhijab, saya cuba untuk mengenakan hijab sepanjang Ramadan dan sudah mulakan sejak hari pertama Ramadan kelmarin.

“Di media sosial, bila saya buka tanda pagar #RamadanHijabChallange dan #Hijab30, ramai juga yang menyahut cabaran ini. Tapi saya tak muat naik di media sosial,” katanya.


Hati Tak Tenang, Linda Rafar Mohon Maaf Pada Netizen

Umum mengetahui, terdahulu penyanyi Linda Rafar mengambil tindakan undang-undang terhadap lebih 100 netizen yang melemparkan kecaman keterlaluan sehingga memburukkan imej dan reputasinya berhubung isu fitnah jururawat.

Bagaimanapun, bersempena bulan Ramadan ini, Linda mengambil kesempatan untuk memaafkan netizen yang sebelum ini memfitnah dirinya serta tidak lagi menyimpan dendam.

Dalam pada itu, Linda juga turut memohon maaf jika ada menyakiti hati sesiapa. Katanya lagi, meskipun tindakan undang-undang sudah pun diambil, namun dia mengakui hatinya tidak tenang.

During my last press conference, i felt angry, betrayed, insulted and sad that my mom's passing did not stop cyber bully against me. My heart was filled by rage. My lawyer sent notices to hundreds of persons defaming me but my heart did not come to a closure.. Some dm me saying sorry.. hence some i forgive but some others went out too much that i cant help but to clear my reputation. In the holy month of Ramadhan, i took this opportunity to say sorry if i ve hurt any of you with or without I forgive every nitizen who ask for my forgiveness and in return i m seeking forgiveness too.. Tiada siapa yang hebat di atas muka bumi allah ini dan tidak salah jika kita yg ikhlas memohon maaf dulu serta lupakan segala kisah?? Allah maha melihat.. segala kebaikkan n keburukkan di catit dan tidak ada satu pon yg akan terlepas pandang.. Dunia sementara akhirat selamanyaa.. satu hari kita akan kembali kepadanyaa..? @hafidzahhassan @zetizulkifli @nha_lawfirm

A post shared by  LRFlawlessProducts (@lindarafar) on May 8, 2019 at 2:14am PDT

Namun, ada beberapa pihak seolah tidak berpuas hati dengan permohonaan maaf itu serta mempersoalkan keikhlasan Linda. Malah, ada yang mendakwa cara Linda memohon maaf seakan cuba meletakkan dirinya sebagai mangsa keadaan.

Kata netizen lagi, kenyataannya itu bukan permohonan maaf dan seperti ada ego serta tiada langsung keikhlasan mahupun rasa kesal.

Difahamkan, permohonon maaf menerusi Instagram itu dibuat oleh Linda berdasarkan hasil persetujuan bersama Delegation of Nurses (Delegasi Jururawat) bagi menyelesaikan kes saman antara kedua belah pihak.

Dibulan mulia ini, baguslah jika kemelut tersebut sudah pun diselesaikan dengan cara baik. Apa pun diharap apa yang berlaku ini dapat dijadikan pengajaran dan teladan buat semua.


“Saya Tak Serik Nak Berlaki, Tapi Lelaki Yang Datang…”

Meskipun sudah beberapa kali berdepan kegagalan dalam perkahwinan, namun jutawan kosmetik, Datuk Seri Vida tidak menutup pintu hatinya untuk menerima kehadiran lelaki dalam hidupnya. Bagaimapun, Vida mengakui serik untuk berumah tangga selepas tiga kali bercerai.

Vida menyifatkan rata-rata lelaki yang datang dalam hidupnya pada awalnya melafazkan kata cinta, tetapi akhirnya hanyut dan lupa diri selepas melihat kekayaan yang dimilikinya.

“Kalau ada (lelaki) pun tak sesuai, pada masa ini mungkin akan datang, serik nak bersuami, sebab jate jate (lelaki) yang masuk molek last-last jadi sewel, sebab apa, sebab bila dia masuk dalam dunia saya orang yang jumpa harta karun dia akan sanggup berbunuhan sesama dia kerana harta karun.

“Macam itulah keadaan dengan saya, dia (bekas suami) tidak boleh terima ujian dalam kekayaan, kecuali saya jumpa yang setaraf dengan saya,” katanya kepada Astro Awani.

Dalam pada itu, Vida berkata buat masa ini beliau enggan memikirkan soal untuk berumah tangga dan mahu memberi tumpuan dalam hal perniagaan.

Terdahulu, DSV ada memberitahu ciri-ciri lelaki idamannya mestilah seorang mempunyai perniagaan sendiri, kacak, kaya, baik hati, ikhlas, jujur dan paling penting tidak kempunan dengan harta ataupun kekayaannya.


5 Langkah Untuk Dapatkan Kulit Selembut Sutera

Wanita mana yang tidak teruja untuk miliki kulit selembut sutera. Kalau boleh tak mahu sebiji jerawat pun ada pada bahagian wajah mahupun tubuh badan.

Bukan sahaja wanita yang inginkan kulit selicin kulit bayi, kaum lelaki pun tidak terkecuali tahu. Yalah siapa yang nakkan keluar berjalan dengan penuh jerawat di muka dan badan.

Tetapi bagaimanakah untuk menjaga kulit wajah mahupun badan memandangkan ketiadaan masa zaman sekarang ni? Berikut adalah tips yang ringkas, mudah dan berkesan untuk anda lakukan setiap hari.

Sekarang ramai yang tidak gemar minum air suam. Yalah air inikan tiada rasa, tawar sahaja siapa yang mahu minum bukan.

Tapi tahukah anda, banyak kelebihan yang anda akan dapat sekiranya anda jadikan air suam ini sebagai kawan rapat anda setiap masa.

Antaranya air suam dapat membantu menyingkirkan toksin daripada badan dan memperbaiki sel-sel kulit sekaligus menjadikan anda kelihatan ‘awet muda’ setiap masa.

Yalah toksin dalam badan anda akan menyebabkan sistem penuaan lebih cepat berbanding usia sebenar. Jadi dengan minum air suam 2 liter sehari membantu anda lebih kembali remaja.

Jika anda perasan, orang dahulu seperti nenek anda sering menampal bedak sejuk pada muka bukan. Ala macam Mak Cun tu.

Sebenarnya mereka bukan sahaja menjadikan bedak sejuk sebagai bedak harian mereka tahu. Sebenarnya mereka sedang merawat kulit mereka dari benda yang tak diingini di wajah.

Tapi zaman sekarang mana ada orang mahu pakai bedak sejuk lagi bukan. Tapi jangan risau untuk kelihatan lebih moden anda boleh jadikan bedak sejuk dan madu sebagai masker.

Caranya mudah saja hanya campurkan bedak sejuk dan 2 sudu makan madu larutkan madu tersebut dan letakkan pada wajah anda selama 30 minit sebelum tidur dan kemudian bilaskan dengan air bersih.

Terus kulit jadi tegang dan ruang roma anda pun boleh mengecil tahu.

Bukan sahaja penting untuk menjaga kulit wajah. Tetapi anda juga perlu menjaga kulit tubuh badan untuk kelihatan berseri.

Seeloknya anda harus skrub kulit wajah mahupun badan anda 2 atau 3 kali seminggu. Jangan terlalu kerap kerana ia boleh menyebabkan kulit anda kering.

Jika di rumah anda kehabisan stock skrub, jangan risau anda boleh jadikan kopi, gula dan madu untuk mencuci bahagian wajah dan tubuh anda bagi membuang sel kulit mati.

Ramai yang menggunakan pelembab wajah supaya kulit mereka kelihatan bersih dan lembut. Apa yang penting anda haruslah bijak memilih kulit wajah yang bersesuaian dengan kulit anda.

Nak lagi senang, anda kenali dahulu jenis kulit anda. Untuk selamatkan wajah anda, gunakan pelembab muka yang sesuai untuk semua jenis kulit.

Barulah tiada keraguaan untuk anda guna tapi jangan terlalu banyak tahu. Cukup sekadar melembabkan wajah anda.

Sebelum melakukan kesemuanya di atas tu. Anda harus membersihkan muka dan badan anda terlebih dahulu.

Zaman sekarang terlalu banyak pencuci muka dan sabun badan yang dijual tapi sukar dicari yang sesuai untuk kulit anda.

Nak-nak lagi kulit anda sejenis kulit yang bermasalah. Sebelum nak mencari pencuci yang sesuai itu pasti anda try and error bukan?

Jadi dalam masa yang sama kulit anda sudah terima banyak jenis produk. Untuk tips yang berkesan elakkan mengunakan pencuci yang mengandungi banyak buih kerana buih ini boleh menyebabkan kulit anda kering.

Anda pasti peningkan pilih produk terbaik untuk anda? Apa kata kali ini anda cuba menggunakan Cetaphil Gentle Skin Cleanser yang merupakan satu produk yang trending sekarang di farmasi dan media sosial.

Tapi dengan Cetaphil Gentle Skin Cleanser ini anda tak perlu fikir lagi produk mana yang sesuai untuk kulit wajah anda.

Cetaphil Gentle Skin Cleanser ini boleh digunakan untuk kesemua jenis kulit dan sesuai untuk kulit wajah dan badan anda.

Caranya sangat mudah, hanya dengan menggunakan air atau tidak ia akan tetap memberi kesan yang sama.

Yang pastinya kulit anda super duper awesome. Nak lagi menarik, pencuci ini kaya dengan pH yang seimbang serta bebas dari wangian dan sabun sekaligus akan membuatkan kulit anda lembut dan bersinar bak sutera.

Menarik lagi, menurut kaji selidik yang dijalankan oleh Home Tester Club Malaysia, 99% wanita bersetuju Cetaphil Gentle Skin Cleanser membersih dengan lembut sambil melembapkan kulit tanpa mengikis lapisan pelindung semulajadi kulit.

Inilah peluang terbaik untuk anda selamatkan kulit anda. Nak-nak lagi, testurnya seperti losyen ala-ala mesra pengguna lagi.

Bukan itu sahaja, Cetaphil Gentle Skin Cleanser ini juga merupakan penjagaan kulit dermatologi No.1 di Malaysia yang dirumuskan khas untuk memberikan pengalaman pembersihan yang ideal dengan membersih serta menyingkirkan kotoran tanpa merosakkan kulit anda.

Jadi kepada anda yang sering menggunakan makeup ini pencuci kulit wajah yang paling sesuai untuk anda!

Mana nak carikan, kulit wajah dan badan menggunakan pencuci yang sama. Jimat pun jimat. Inilah masanya untuk anda beralih kepada Cetaphil Gentle Skin Cleanser.

Jadi tunggu apa lagi, cuba kesemua langkah yang kami kongsikan ini, pastinya anda kelihatan seperti bidadari yang melangkah keluar dari rumah tanpa risau masalah kulit pada wajah dan badan.


Emma Maembong Ada Kekasih Chindian Baru?

Sebelum ini Emma Maembong dikatakan hangat bercinta dengan abang kepada Menteri Belia & Sukan, Syed Saddiq namun gara-gara kontroversi foto panas mereka tersebar, hubungan mereka dikatakan berantakan dan putus.

Namun menerusi ruangan Miss K, khabar baru mengatakan Emma kini sedang rapat dengan seorang penyanyi rap yang berdarah campuran Cina dan India, Ashtin. Malah jejaka itu juga turut memuat naik gambar bersama Emma.

“Dengarnya, hubungan Emma dan Abdullah didakwa berantakan kini, mereka sudah membawa haluan masing-masing. Miss K pun hairan juga. Emma kata dia tak ada hubungan istimewa, tiba-tiba ada orang kata dah putus”

“Mungkin mereka menyembunyikan hubungan mereka dari pengetahuan ramai. Tapi tak mengapalah, tak ada jodoh kan. Dakwa Zizi, Emma kini sedang rapat dengan seorang rapper yang berdarah campuran Cina dan India”

Lebih menarik, Emma juga sempat menikmati percutian ke Hong Kong bersama Ashtin dan adiknya, Chacha Maembong serta beberapa rakan yang lain. Gambar mereka juga turut dimuat naik oleh salah seorang rakan mereka.

“Dakwa Zizi lagi, Emma turut sempat bercuti ke Hong Kong bersama Ashtin pada penghujung April lalu. Percutian itu juga disertai oleh adik Emma, Chacha Maembong dan beberapa rakan lain,” tulisnya di Astro gempak.

Kami sendiri pun tidak pasti kesahihan berita ini, pun begitu kami doakan yang baik-baik sahaja buat Emma. Setakat ini Emma juga masih berdiam diri dan tidak memberika komen mengenai hal ini. (rtky/w)


“Saya Memang Hamil Kembar Tapi Salah Satunya..”

Selasa lalu, isteri kepada jutawan kosmetik Datuk Seri Aliff Syukri, Datin Seri Nur Shahida dimasukkan ke wad selepas mengalami pendarahan yang menyebabkan risiko kepada kandungannya dan kemungkinan salah satunya keguguran.

Menerusi posting terbaru di Instagram, Nur Shahida mengakui beliau kini hamil anak kembar, bagaimanapun seorang lagi bayi dalam kandungannya masih dalam pemantauan doktor.

Dalam pada itu, Shahida turut berterima kasih kepada semua yang mendoakan untuk dirinya dan juga kandungannya.

“Alhamdulillah terima kasih pada semua yang prihatin DM dan whatspp saya terlalu banyak saya tak sempat nak balas.

“Saya memang hamil kembar tapi salah satunya dah alami pendarahan semalam dan mungkin keguguran.

“Mungkin saya sendiri yang terlalu aktif. campur macam-macam benda yang berlaku seminggu dua ni jadi saya memang agak sibuk dan stress. Satu lagi baby masih ada. Alhamdulillah nampak sihat dan masih juga dalam pantauan. Terima kasih pada semua yang mendoakan.” tulisnya.

Diruangan komen, rata-rata pengikutnya mendoakan agar segala urusan dipermudahkan dan semoga kandungannya selamat.

Shahida dan Aliff Syukri mendirikan rumah tangga pada Ogos 2007 dan dikurniakan empat cahaya mata iaitu Ammar Ahyan, 10, Qadejah El Zahra, 8, dan Ibraheem Adham, 6 da Yusoff Al Qardawi, 1. Pasangan ini juga turut mempunyai seorang anak angkat iaitu Ameena yang kini berusia dua tahun.


Ruhainies Nafi Sorok Kekasih, Belum Bersedia Dedah Wajah

Terbuka berkongsi hubungan cintanya, namun Ruhainies memberitahu dirinya belum bersedia untuk memperkenalkan kekasihnya itu kepada peminat, selain tidak mahu kekasihnya itu terkena tempias popularitinya.

Memperkenalkan kekasihnya itu dengan nama Mr E, Ruhainies bimbang jika mendedahkan kekasihnya kepada umum akan membuatkan jejaka itu berasa tidak selesa dengan dunia selebriti sepertinya.

“Nak kata sorok boyfriend tu tidaklah sebab saya selalu sahaja keluar bersama dia. Lagipun kehidupan seorang selebriti ni, kemana sahaja kita pergi, apa sahaja kita lakukan orang akan perhati. Saya tak mahu dia rasa perkara sama”

“Sebelum ini saya tak pernah buat kenyataan ada boyfriend. Tetapi kali ini, saya serius dalam hubungan ini. Kami jujur, berkongsi apa yang dilakukan setiap hari, kami juga ada merancang untuk ke fasa seterusnya”

Sehingga kini memang siapa pun tidak mengetahui tentang identiti sebenar jejaka tersebut mahupun wajah penuhnya. Apapun semoga Ruhainies cepat-cepat naik pelamin, nanti kekasih diambil orang pula! (rtky/w)


32,000 Orang Sudah Berjaya Jual Kereta Mereka Dengan Harga Trade-in 10-20% Lebih Tinggi

Menjelang hari raya yang bakal menjelma tidak lama lagi, mesti ramai antara kita yang pasang niat untuk bergaya dengan kereta baru atau pun memang perlukan kenderaan yang lebih besar untuk pulang berhari raya.

Tapi, bagaimana dengan kereta sekarang? Selalunya menjadi amalan ramai untuk tukar beli sahaja dengan kereta baru. Tapi, tahukah anda harga kereta anda selalunya akan mendapat 10% hingga 20% lebih rendah jika anda trade-in?

Kadangkala anda perlu keluarkan duit lebih untuk beli kereta baru, betul?

Haa, sebab itu perkhidmatan yang ditawarkan Carsome sangat menarik dan mudah. Kenderaan yang dijual menerusi Carsome biasanya akan menerima tawaran harga sehingga 20% lebih tinggi dari trade-in. Wow!

Carsome mampu memberikan harga yang lebih tinggi untuk kereta anda kerana mereka mengamalkan sistem bidaan dari pengedar kereta terpakai yang berminat di seluruh negara (nationwide bidding).

Ramai sebenarnya sudah menjual kenderaan mereka menerusi Carsome dan sangat berpuas hati dengan servis dan harga yang diterima.

Berdasarkan pengalaman mereka yang pernah berurusan dengan Carsome, segalanya memang mudah (hassle free) dan pantas. Tidak perlu lagi anda tunggu berminggu lamanya untuk kereta anda terjual dan terima duit.

Anda hanya perlu hantar maklumat kereta anda secara online & bawa kereta anda untuk dinilai secara PERCUMA di mana mana cawangan Carsome di seluruh Malaysia sebelum proses membida dijalankan kepada semua pembeli yang berminat di seluruh negara.

Oh ya, Carsome tidak akan mengenakan sebarang caj perkhidmatan di atas penjualan kereta anda jadi anda boleh simpan 100% hasil jualan kereta anda untuk kereta baru anda seterusnya.

Percaya atau tidak, semua proses di atas termasuk pertukaran nama boleh diselesaikan dalam masa 24 jam dan boleh dapat pembayaran dengan segera. Senang dan tidak memakan masa yang lama seperti cara menjual kereta lazimnya.

Setakat ini lebih 32,000 buah kereta sudah dijual kepada Carsome melibatkan lebih 856,000 bidaan dari 3,729 pengedar kenderaan terpakai di seluruh Malaysia, Thailand, Singapura & Indonesia. Nampak sangat yang Carsome ini memang satu platform yang dipercayai ramai.

Tunggu apa lagi? Jangan hanya pasang impian untuk miliki kereta baru, mulakan langkah untuk jual kereta anda sekarang di Carsome. Isikan maklumat kereta anda melalui borang khas di bawah ini dan mana tahu boleh bawa yang tersayang bercuti dengan kereta baru raya ini.


"Doakan Saya Jadi Manusia Lebih Baik"

Siapa sangka penyanyi yang terkenal dengan pakaian seksi, Zizi Kirana juga merupakan seorang ustazah suatu ketika dulu. Kongsi Zizi, beliau pernah mengajar kanak-kanak mengaji Al-Quran di kampungnya, Sabah.

“Selepas memperolehi SPM, saya mengajar budak-budak mengaji di masjid selama lebih tiga tahun. Rumah saya memang betul-betul depan masjid, jadi saya ambil tugas mengajar adik-adik yang baru nak mengaji”

“Sampai sekarang orang kampung memang tahu saya dulu pernah mengajar agama. Selepas mengajar mengaji, bermulalah karier saya sebagai penyanyi nasyid, kumpulan Zaiyan dan akhirnya menjadi penyanyi sekarang”

Biarpun sering dicaci hina mengenai penampilannya yang seksi, Zizi tidak pernah lupa untuk membaca surah Yasin setiap malam Jumaat. Malah jika mengalami masalah tidur juga, Zizi gemar membaca Al-Quran.

“Sampai sekarang saya selalu amalkan baca Yasin sedekahkan kepada keluarga dan mereka yang sudah tiada. Kalau saya rasa susah nak tidur, saya buka Al-Quran dan berzikir. Ayat-ayat suci membuatkan saya tenang dan tenteram”

“Secara jujurnya saya pun masih lagi belajar tentang agama dan doakanlah supaya saya menjadi manusia yang lebih baik selepas ini,” kongsinya mengenai dirinya yang ramai tidak tahu. (rtky/w)


Tahniah Adira Diatas Kehamilan Ketiga!

Dikurniakan rezeki cahaya mata ketiga, Adira memberitahu beliau sebenarnya tidak mengetahui kehadiran bayi berkenaan yang sudah berusia lima bulan sehinggalah membuat pemeriksaan kesihatan baru-baru ini.

“Sejujurnya saya tidak mengetahui yang saya sedang hamil. Alahan tiada, perut pun leper sahaja. Sehinggalah kandungan memasuki lima bukan, itupun selepas saya berjumpa doktor untuk pemeriksaan kesihatan”

Bagaimanapun Adira tidak kisah mengenai jantina bayi ketiga mereka kerana sudah mempunyai sepasang cahaya mata, lelaki dan perempuan. Malah Adira juga memberitahu, beliau memang gemarkan anak ramai!

“Bila doktor tekan baru tahu ada baby. Jantina anak saya tak scan lagi. Biarlah ianya menjadi kejutan buat semua. Saya tidak kisah soal jantina kerana sudah ada Anggerik dan Assan,” jelasnya.

Tahniah diucapkan kepada Adira dan suami yang bakal menimang cahaya mata ketiga pula kali ini. Semoga segala perjalanan mengandung bayi berjalan dengan lancar, apa lagi di bulan Ramadhan ini. (rtky/w)


“Tiada Lelaki Nak Berkenalan Dengan Saya”

Hampir enam tahun bergelar ibu tunggal, ramai wanita mengagumi semangat Rita Rudaini dalam membesarkan dua cahaya matanya. Sememangnya bukan mudah untuk menjadi ibu dan ayah dalam masa yang sama.

Pasti ramai yang tertanya-tanya tidakkah Rita teringin untuk mencari pasangan hidup selepas enam tahun hidup solo. Bagaimanapun, Rita berkata buat masa ini dia tidak berkenalan dengan mana-mana lelaki dan belum terbuka lagi hati untuk mendirikan rumah tangga lagi.

“Saya sangat selesa dengan kehidupan sekarang, saya bahagia dengan diri saya dan juga anak-anak.

“Bercakap soal berkahwin kali kedua, saya memang tak nak dan tiada juga yang mencari saya atau berusaha mengenali saya.

“Saya sentiasa sibuk menumpukan perhatian menguruskan anak-anak dan kerjaya dan masih tidak terbuka pintu hati untuk mendirikan rumah tangga kali kedua,” katanya kepada Astro Gempak.

Mungkin Rita belum cukup bersedia untuk berkahwin lagi selepas dua gali gagal dalam perkahwinan. Untuk rekod, Rita Rita dan Aidil Zafuan berkahwin pada 2008, kemudian bercerai pada 2013.


PU Abu Mengaku Nikah Dengan Hana Secara Sah Di Malaysia

Selepas beberapa minggu, nampaknya, status hubungan Pencetus Ummah (PU) Abu Sufyan dengan janda anak satu dikenali sebagai Hana Azraa sekali lagi menjadi perhatian ramai.

Pagi tadi, kecoh di media sosial apabila PU Abu mengesahkan sudah pun berkahwin dengan Hana Azraa tersebut. Kenyataan PU Abu menerusi Insta Story  itu sekaligus mengesahkan spekulasi dimana ada pihak mendakwa melihatnya bersama Hana Azraa di Thailand pada 2 Mei lalu.

Bagaimanapun, memetik laporan mStar Online, PU Abu menafikan bahawa dia dan Hana bernikah di Thailand seperti yang tertulis dalam kenyataan yang dimuat naik di Insta Story miliknya itu. PU Abu menjelaskan akaun media sosialnya itu telah digodam oleh pihak tidak bertanggungjawab.

Dalam pada itu, PU Abu mengakui sudah pun bernikah dengan Hana Azraa tetapi lebih awal daripada tarikh yang dinyatakan pada posting berkenaan. Katanya lagi, perkahwinan mereka juga direstui oleh kedua-dua belah keluarga.

“Memang benar saya dan Hana sudah bernikah tapi bukan di Thailand..di Malaysia. Malah kami berkahwin pada tarikh lebih awal daripada tarikh yang didakwa itu.

“Jadi apa yang didakwa individu tersebut tidak benar. Perkahwinan saya dan Hana juga di bawah pengetahuan kedua-dua keluarga kami,” katanya.

Terdahulu, kisah rumah tangga PU Abu menjadi bualan ramai apabila bekas isterinya Ain Afini membuat pendedahan mengenai bekas suaminya itu yang telah menceraikannya melalui aplikasi WhatApp ketika dia sedang hamil.

Perceraian itu berlaku  disebabkan orang ketiga, malah PU Abu ada meminta kebenaran untuk berkahwin lain hanya dua bulan selepas mereka berkahwin.


“Neelofa Pernah Cuba Islamkan Saya Masa Di Rome”

Baru-baru ini, umat Islam mendapat perkhabaran gembira apabila pengarah dan penerbit, Michael Ang mengesahkan dia sudah memeluk agama Islam lebih setahun lalu. Michael Ang turut berkongsi cerita dimana dia telah mendapat hidayah sejak dua tahun lalu apabila dia mimpikan Kaabah.

Baru-baru ini, menerusi satu program terbarunya, Michael menceritakan pelakon dan pengacara, Neelofa pernah cuba untuk mengislamkan dirinya. Namun, Michael membuat pengakuan bahawa  ketika itu dia sudah pun bergelar Mualaf.

Salam everyone u all tahu tak Neelofa pernah cuba islamkan I di Rome. Saksi kan perbualan santai I dlm Chit Chat With Michael Ang di Youtube Official Ria X https://youtu.be/fF6NHoWeA40 luv u all

A post shared by  Michael Ang (@michaelang38) on May 6, 2019 at 10:50pm PDT

Menerusi perbualan itu, Michael turut menceritakan bagaimanapun dia terbuka hati untuk mendalami tentang agama Islam dan memeluk Islam. Dalam pada itu, Neelofa turut mendoakan agar Allah sentiasa membantu perjalanan Michael agar tidak mudah goyah.

Diruangan komen, rata-rata netizen mendoakan agar pengarah itu kekal istiqomah dan menjadi Muslim yang baik. Malah ramai yang mengatakan Michael antara insan yang terpilih kerana mimpikan Kaabah.

Kata netizen lagi, Neelofa sememangnya sahabat yang baik kerana sahabat yang baik akan membimbing ke arah kebaikan.


Alami Pendarahan, Isteri Aliff Syukri Mungkin Keguguran

Semalam, isteri kepada usahawan kosmetik Datuk Seri Aliff Syukri iaitu Datin Seri Nur Shahida dimasukkan ke wad selepas mengalami pendarahan melampau yang mungkin memberi risiko kepada kandungannya.

Menerusi satu posting di Instagram, Aliff memberitahu beliau mahu merahsiakan berita kehamilan isterinya kerana mahu membuat kejutan kepada orang ramai. Katanya lagi, pemeriksaan imbasan doktor mengesahkan isterinya hamil anak kembar.

Ujar Aliff lagi, isterinya mungkin tertekan mengenai isu anak perempuannya, Qadejah apabila ada banyak pihak membesarkan perkara berkenaan.

tolong doakan kandungan isteri saya @shahidadherbs selamat..???Dugaan 2 ramadhan . . . sy sengaja nak rahsiakan Isteri saya tgh pregnant nak buat suprise kat smua….. tapi dugaan mungkin stress dgn keadaan semasa baru2 ni dimana byk pihak membesar2kn… dan mungkin sbb tu .. berlaku pendarahan yg agak banyak dan mungkin mengalami keguguran.. bila scan2 pula Dr bgtau baby kembarr.. ya allah sygg yaaa .. ada caranya tak nak selamatkan baby dari gugurr???…. Mudahan kedua2 anak saya dalam. kandungan selamat.. doakan ya semua sahabat ig dan fb…. mudahan dipermudahkan segala urusan? doa kalian amat saya hargai.. . . tudung wife sy dari @cloverush baju sy dr @as.legacymalaysia

A post shared by  Ohabangkosmetik (@aliffsyukriterlajaklaris) on May 7, 2019 at 5:40am PDT

“Impian yang tak tercapai. Tolong doakan kandungan isteri saya selamat. Dugaan 2 Ramadhan.

“Saya sengaja nak rahsiakan isteri saya hamil nak buat kejutan pada semua tapi dugaan mungkin tertekan dengan keadaan semasa baru-baru ini dimana banyak pihak membesar-besarkan dan mungkin sebab itu berlaku pendarahan yang agak banyak dan mungkin mengalami keguguran.

“Bila scan pula doktor beritahu baby kembar. Ya Allah sayang ya.Mudahan kedua-dua anak saya dalam kandungan selamat,” tulisnya.

Dalam pada itu, Aliff Syukri turut meminta orang ramai mendoakan agar kandungan isterinya selamat serta dipermudahkan segala urusan.


Atikah Suhaimie Tak Dapat Tunjuk Skil Masak Pada Suami

Jika mengikut perancangan, 17 Mac lalu, Atikah Suhaimie sudah pun menjadi isteri kepada Awi Rafael. Namun, sudah ditakdirkan tiada jodoh antara mereka apabila majlis perkahwinan dibatalkan pada saat akhir.

Menerusi Instagram, Atikah meluahkan perasaan membayangkan keseronokan jika dapat menunaikan tanggungjawab sebagai isteri menyediakan juadah untuk suami sepanjang bulan Ramadan. Malah, impiannya untuk menunjukkan skil memasak pada suami juga tidak kesampaian.

“Saya melalui tahun yang sangat mencabar… Ramadan, terima kasih kerana hadir kembali. Difikirkan, tahun ini, saya dapat menunjukkan skil memasak kepada suami, namun, ia tidak mungkin berlaku.

“Nampaknya, bahagian saya masih berada di dapur dan membasuh pinggan mangkuk serta membantu ibu,” katanya berkongsi entri di Instagram.

Terdahulu, tinggal beberapa hari saja lagi menjelang hari bahagia mereka, Awi memaklumkan majlis pernikahannya dengan Atikah dibatalkan. Awi memberitahu, dia dan Atikah berdepan dugaan hingga majlis terpaksa dibatalkan.


“Tak Nak Bagi Anak Gajet, Tapi Dedah Anak Di Media Sosial”

Dalam ramai-ramai anak selebriti, Yusuf Iskandar iaitu anak kepada pasangan Hanis Zalikha dan Hairul Azreen antara yang menjadi perhatian ramai netizen. Boleh dikatakan ramai yang suka melihat gelagat serta kelatah Yusuf Iskandar yang sememangnya menghiburkan hati.

Baru-baru ini, menerusi Instagram, Hanis ada berkongsikan cara membesarkan anaknya tanpa perlu bergantung kepada gajet. Perkongsian Hanis mendapat reaksi positif daripada netizen yang turut mengagumi cara didikan Hanis yang tidak manjakan anak dengan gajet.

Bagaimanapun, ada yang mengkritik Hanis Zalikha dengan mengatakan kononnya tidak mahu anak bermain dengan gajet tetapi dedahkan anak di media sosial seperti selebriti.

Netizen turut memberikan kata-kata sindiran dengan bertanyakan adakah Bill Gates membuat akaun media sosial untuk anak-anaknya. Kata netizen lagi, adakah mendedahkan anak di media sosial itu satu perkara yang bagus?

Kata netizen lagi, ramai ibu bapa diluar sana yang sangat bagus mendidik anak-anak, bezanya mereka tidak kongsikan di media sosial dan tidak mengejar populariti. Dalam pada itu, ada netizen mengatakan, tiada masalah untuk berkongsikan tentang anak kepada umum, tetapi tidak perlu berlebih-lebihan.

Bukan mudah bergelar anak selebriti, kalau dah mak ayah dah popular, pasti anak pun akan terkena tempiasnya. Netizen pun semua benda nak kecam, tak kongsi kecam, bila kongsi pun dikecam juga. Apa pun setiap ibu bapa mempunyai cara didikan mereka tersendiri.


Kamal Adli Tak Nak Sakitkan Diri, Lebih Selesa Single

Selepas beberapa kali berdepan episod putus cinta, Kamal Adli memberitahu dia kini tidak terlalu memikirkan soal jodoh dan lebih selesa hidup solo. Katanya lagi, dia mahu lebih fokus dalam kerjaya lakonan dan kini mempunyai lebih banyak masa untuk dirinya sendiri.

“Secara jujurnya saya sedang belajar untuk hidup single. Saya tak cakap hidup sendirian lebih bagus, ia lebih kepada beri ruang buat diri sendiri.

“Sebelum ini, kalau putus dengan seseorang, saya terus sambung dengan orang lain dan tiada ruang untuk diri sendiri. Jadi sekarang apabila dah ada masa sendiri, baru saya dapat susun dan rancang semula apa yang saya nak capai dalam kehidupan,” katanya kepada mStar Online.

Kamal mengakui kegagalan dalam percintaan sebelum ini adalah kesilapannya sendiri. Katanya lagi, semua yang berlaku mengajarnya untuk menjadi lebih matang.

“Sekarang mungkin masa terbaik untuk saya fokus dalam bekerja. Kalau jodoh saya sampai, adalah. Saya tak nak sakitkan diri saya atau buat pasangan saya sakit hati. Nanti mereka mula rasa saya tak serius,” katanya.

Terdahulu, Kamal pernah menjalin hubungan cinta bersama Intan Ladyana selama 6 tahun sebelum putus pada 2014. Kemudian, Kamal dikhabarkan bercinta dengan Emma Maembong bagaimanapun kedua mereka tidak mengakui sedang bercinta tetapi hanya berkawan rapat.


Tak Keluar TV, Datuk Seri Vida Nafi Jatuh Miskin

Selepas kontroversi terpalit sebagai penaja sebuah program rancangan realiti popular, sudah hampir setahun jutawan kosmetik Datuk Seri Vida tidak muncul dimana-mana program televisyen.

Timbul pula pelbagai spekulasi mengenai usahawan tersebut dimana ada yang mendakwa Vida kini berdepan masalah kewangan selepas mata wang kripto LaVida Coin yang dilancarkannya dilanda masalah.

Bagaimanapun, Vida menafikan dakwaan bahawa beliau jatuh miskin dan masih meneruskan perniagaannya seperti biasa serta ada mengeluarkan beberapa produk terbaru.

“Astaghfirullah hal ‘azim. Apabila tak keluar televisyen, cakap begitulah. Saya aktif di media sosial. Kalau nak berunding, tiada follower, siapa yang nak beli.

“Empat tahun asyik berebut mikrofon. Saya sekarang sedang tunggu kalau ada rancangan baharu. Bagilah rancangan apa nak taja, makan-makan ka,” katanya kepada Astro Awani.

Dalam pada itu, Vida berkata beliau akan melancarkan single terbarunya berkonsepkan cinta dijangka akan dikeluarkan selepas Aidilfitri ini.

Vida berkata lagi, beliau masih lagi mencari-cari rancangan baru yang sesuai untuk ditajanya. Ujarnya lagi, baru-baru ini beliau ada menaja rancangan berbentuk keagamaan.


“6 Tahun Turun Naik Hospital, Kesian Tengok Nina Tahan Sakit”

Setelah hampir lapan tahun mendirikan rumah tangga, Noh Salleh dan isterinya, Miss Nina tidak berputus asa dalam usaha untuk mendapatkan zuriat.

Baru-baru ini, Noh mendedahkan bahawa mereka sebenarnya pernah menjalani rawatan persenyawaan in-vitro (IVF). Malah, Noh melihat sendiri isterinya menahan sakit ketika melakukan prosedur tersebut.

“Enam tahun turun naik hospital, IVF cucuk perut dia. Aku kesian tengok dia, hormon dia tak settle tiba-tiba emosi. All out weh. Ya Allah sampai sekarang aku kesian.

“Nak buat IVF kena ambil telur, benda tu sakit gila aku pernah tengok dia mengerang sakit. Kesakitan yang bergegar menahan perut dia sakit. Baru minggu lepas.

“Dia cakap ini untuk Allah, saya nak ada anak kerana sunnah untuk mempunyai anak. sebab cemburu juga tengok kawan-kawan ada anak,” kata Noh.

InShaaAllah kitorang sbg peminat sentiasa mendoakan yg terbaik utk anda dan isteri. pic.twitter.com/KCGCmxGnqO

Dalam pada itu, Noh memberitahu mereka tidak mencuba ketika tahun pertama perkahwinan sebaliknya melakukan rawatan tersebut apabila memasuki usia dua tahun.

Kata Noh lagi, mungkin mereka belum dikurniakan zuriat kerana Allah merasakan mereka belum lagi bersedia untuk bergelar ibu bapa.

“Tengok orang lain bawa anak dekat stage. Kau tak sentap? Aku rasa macam seronok bila tengok. Mungkin tuhan tengok kita tak bersedia lagi aku rasa. Pendapatan pun tak stabil, sibuk nak besarkan anak orang,” katanya.

Untuk rekod, Mizz Nina dan Noh mendirikan rumah tangga mendirikan rumah tangga pada 1 Julai 2011.  Setiap manusia berbeza rezeki dan dugaan yang diberikan, semoga Noh dan Nina dikurniakan rezeki anak suatu hari nanti.


Netizen Gembira Hubungan Sharnaaz & Isteri Pulih Menjelang Puasa

Sejak Februari lalu, status rumah tangga Sharnaaz Ahmad dan Noor Nabila terus menjadi tanda tanya netizen apabila masing-masing dilihat memuat naik status luahan hati di media sosial.

Malah, kedua mereka memilh untuk mengunci mulut dan tidak memberikan sebarang komen berhubung gosip berkenaan.

Nampaknya, hubungan mereka yang dikhabarkan berdepan masalah itu kini semakin pulih apabila Nabila memuat naik video berkongsikan tentang perkembangan anaknya, Jebat Jayden pertama kali menyebut perkataan ‘Baba’.

Menerusi video yang dikongsikan menerusi Instagram itu, turut kedengaran suara Sharnaaz bermain dengan anak kesayangannya yang menjadi perhatian ramai.

First word anakku : Baba ? bila anak mommy nak sebut maaamiii pulak ? tak aci la macam ni … mommy love you anak ??

A post shared by  Noor Nabila (@noornabila) on May 4, 2019 at 9:39pm PDT

Diruangan komen, rata-rata netizen meluahkan rasa syukur dan gembira melihat hubungan pasangan itu sudah kembali pulih sedia kala menjelang bulan Ramadan.

Malah, netizen juga turut berharap hubungan Sharnaaz dan isteri baik-baik sahaja serta mendoakan semoga kasih sayang mereka kekal utuh. Apa pun kita daoakan yang terbaik buat pasangan ini agar kekal bahagia hingga ke Jannah.


"Saya Hanya Mahu Menjadi Abah Yang Terbaik"

Gara-gara berkongsi video merotan anak, Qadejah El Zahra yang berusi 9 tahun kerana membuka tudung, tindakan tegas Datuk Aliff Syukri itu telah mendapat perhatian beberapa badan NGO sehingga dipaparkan di slot berita utama.

Terkilan dengan hal itu, Aliff memuat naik video sambil menitiskan air mata kerana kecewa dengan sikap netizen yang melaporkan hal berkenaan. Jelasnya, niatnya hanya untuk mendidik anak-anaknya agar menjadi insan berguna.

apa salah sy?? . sy hanya nak jadi abah yg terbaik utk anak saya cess @qadejah_terlajaklaris …. sy hanya insan biasa??? full vedio ada di youtube saya tv terajaklaris

A post shared by  Ohabangkosmetik (@aliffsyukriterlajaklaris) on May 5, 2019 at 6:05am PDT

Isu berkenaan mula menjadi viral apabila Aliff membuat perkongsian di media sosial sehingga beberapa badan bukan kerajaan (NGO) menyifatkan tindakan itu sebagai penderaan fizikal dan membuat laporan polis.

Khabarnya, pihak Jabatan Kebajikan Masyarakat (JKM) juga menyerbu pejabat usahawan berkenaan bagi menjalankan siasatan terhadap isu berkenaan. Di ruangan komen, peminat turut bersimpati dengan kejadian itu.

Ramai meninggalkan komen memberikan kata-kata semangat buat Aliff, disamping menasihatinya agar tidak terlalu berkongsi segala hal keluarga di media sosial dan mengambil pengajaran dengan apa yang berlaku. (rtky/w)


Elfira Loy Harap Bayi Sulung Lelaki

Sedang menikmati pengalaman mengandung buat kali pertama, Elfira Loy memberitahu dirinya sebenarnya lebih gemar akan bayi perempuan tetapi beliau berharap anak sulungnya itu nanti biarlah bayi lelaki.

Menerusi Instagram, peminat bertanyakan jantina bayi pilihan wanita itu. Menurut Elfira, anak sulung lelaki menjadi pilihannya kerana apabila besar nanti dapat menjaganya dan suami di hari tua.

“Of course la suka girl sebab banyak barang boleh shopping. Tapi as first child lebih baik lelaki sebab boleh jaga kita. Perempuan (anak) esok dah besar lepas kahwin kena ikut laki dia, kalau lelaki jaga mama dia,” tulisnya di Instagram.

Terdahulu Elfira yang baru mendirikan rumah tangga empat bulan lalu, mengumumkan berita kehamilan anak pertamanya kepada umum. Selain itu Elfira juga turut bersyukur diatas doa peminat selama ini. (rtky/w)


Jadual Ibadah Che Ta Padat Ramadhan Tahun Ini

Bermulanya Ramadhan pertama hari ini, Rozita Che Wan meluahkan hasrat untuk khatam Al-Quran sepanjang bulan puasa tahun ini. Malah Che Ta juga memberitahu jadualnya padat kali ini dengan amal ibadah di rumah.

BACA: Selepas Produk Kecantikan, Che Ta Jual Sim Kad Prabayar Pula

Tidak mahu mensia-siakan kedatangan bulan Ramadhan, Che Ta telah merancangan untuk menjemput ustazah ke kediamannya untuk mengaji Al-Quran sepanjang bulan puasa ini, bersama keluarga tersayang.

“Bermula tahun ini saya dan keluarga sudah mempunyai jadual kehadiran ustazah ke rumah sebab kami mahu khatam al-Quran sepanjang bulan puasa ini. Tidak ada majlis secara besar-besaran pun, hanya kami anak beranak sahaja di rumah”

Bercerita pula mengenai Aaisyah yang kini sudah berusia lima tahun, Che Ta kagum dengan perkembangan anaknya yang sudah mampu menghafal surah untuk mengerjakan solat, biarpun masih tidak berpuasa.

“Saya masih belum melatihnya untuk berpuasa, namun bila menyentuh soal puasa dia sudah faham. Melihat dia mampu menghafal surah untuk mengerjakan solat, memang sesuatu membanggakan sebagai seorang ibu,” jelasnya.

Murni sungguh hasrat Che Ta pada Ramadhan kali ini, semoga hasrat itu boleh dijadikan inspirasi buat peminat diluar sana juga. Dan kami harapkan niat murni Che Ta itu dipermudahkan. (rtky/w)


Mira Filzah Berazam Mahu Khatam Al-Quran Ramadan Ini

Bulan Ramadan sememangnya sangat dinanti oleh umat Islam dan masa inilah kita perlu perbayakkan amal ibadat. Bersempena bulan puasa ini, Mira Filzah berharap azamnya untuk khatam Al-Quran tercapai.

Katanya lagi, sebelum ini dia tidak dapat mencapai azam tersebut memandangkan sibuk dengan kerja serta jadual yang ketat sepanjang bulan puasa. Dalam pada itu, berazam untuk bangun lewat malam memburu malam Lailatul Qadar.

“Ya nak khatam al-Quran masa bulan puasa azam setiap tahun Mira tapi tak pernah tercapai lagi. Bila bulan puasa pun kita kerja, shooting, mulalah ke laut azam tu. Harap tahun ini Ramadan lebih rajin, iman lebih kuat,” tulisnya menerusi Insta Story.

Menerusi perkongsiannya itu lagi, Mira juga mengajak netizen serta peminatnya untuk cuba memahami setiap lafaz dan makna dalam surah yang dibaca dalam solat.

“Insya-Allah, mungkin bulan Ramadan ini juga kita boleh cuba memahami setiap lafaz dalam solat kita termasuklah maksud dan makna disebalik Al-Fatihah dan surah-surah lainyang kita baca dalam solat. Ya?” katanya.


Mira Filzah Akui Lebih Suka Lelaki Berusia

Dikaitkan pula dengan pelakon kacak, Remy Ishak, Mira Filzah memahami situasi peminat yang terkadang terbawa-bawa dengan drama kesukaan mereka. Namun Mira menjelaskan, tidak pernah wujud hubungan istimewa diantara mereka.

BACA: “Masih Jaga Batas, Kalau Baju Ketat Saya Akan Labuhkan Tudung”

“Mungkin sesuatu yang normal untuk pelakon wanita dan lelaki terus dikaitkan jika kedua-duanya masih belum berkahwin. Tambahan pula drama lakonan kami mendapat sambutan. Tetapi jujurnya saya tahu batas saya dengan Remy”

“Kami hanya bekerja di set penggambaran dan selepas bekerja saya tidak keluar minum atau melepak bersama. Hati saya masih belum dimiliki sesiapa. Tahun ini juga saya tidak nampak akan mempunyai hubungan dengan mana-mana lelaki apatah lagi mahu melangsungkan perkahwinan”

Selain itu, menurut Mira kematangan lelaki yang lebih berusia darinya menjadi ciri utama dalam mencari cinta hatinya agar hubungan yang dibina itu dapat dipimpin dengan didikan agama yang baik.

“Saya suka lelaki berusia, tidak pernah lagi berkawan dengan lelaki sebaya. Dalam hubungan kita perlukan seseorang yang membawa kita ke arah yang lebih baik. Sebab itu saya perlukan lelaki yang mempunyai didikan agama,” jelasnya.

Terdahulu ramai mengaitkan perpisahan Remy dengan bekas tunang berpunca daripada hubungan istimewa yang terbit bersama Mira selepas drama mereka yang hit. Peminat pula seakan memberi restu andai mereka ini bersama. (rtky/w)


PU Abu Beri RM10,000 Untuk Bekas Isteri

Walaupun sehingga ke hari ini masih belum ada apa apa kenyataan rasmi tentang status beliau yang dikatakan sudah berkahwin lain meninggalkan isterinya yang sedang sarat hamil, PU Abu terus menjadi perhatian ramai.

Dalam kemaskini terbaru menerusi Instagram beliau, PU Abu mendedahkan yang beliau sudah selesai membeli barang keperluan anaknya yang bakal lahir dan memberikan hampir RM10,000 untuk bekas isterinya sebagai nafkah.

Ada yang memuji tindakan PU Abu yang dilihat tidak mengabaikan keperluan bekas isteri dan anak dalam kandungan namun ramai yang mempertikaikan tindakan beliau ini sebagai satu tindakan untuk menyedapkan hati orang ramai.

Ramai berharap yang ini bukan nafkah terakhir yang diberikan kepada bekas isterinya dan PU Abu mampu menjalankan tanggungjawab sebagai bapa dan bekas suami yang baik untuk bekas isterinya kelak. (rtky/m)


“Masih Jaga Batas, Kalau Baju Ketat Saya Akan Labuhkan Tudung”

Sejak kebelakangan ini, nama Mira Filzah menjadi bualan netizen yang memperkatakan mengenai cara pemakaiannya yang dikatakan semakin ketat dan dilihat tidak sesuai dengan imej wanita muslimah. Enggan ambil peduli dengan cakap-cakap orang, Mira berkata masih tahu menjaga etika pemakaian.

“Bila bercakap soal netizen kita tidak boleh kawal, kadang-kadang benda simple pun saya pernah nampak mereka komen. Jadi apa yang saya nampak benda yang kita buat betul pun salah, ada antara mereka menegur cara positif dan ada setengahnya berunsur kecaman.

“Yang negatif tidak perlu nak ambil kira sangat. As for me, I know what I’m doing, saya masih lagi menjaga jaga batas.

“Tidak adalah keterlaluan, bergantung kepada situasi. Kalau baju longgar mungkin tudung tu akan ke atas sikit, kalau baju ketat saya akan labuhkan tudung, kebanyakkannya begitu,” katanya kepada Astro Gempak.

Kata Mira lagi, dia menerima nasihat yang diberikan kepadanya jika teguran yang itu berbentuk positif. Ujarnya lagi, dia akan memadam mana-mana komen netizen berbaur kecaman di media sosialnya.

“Tapi yang mana berunsur kecaman tu kita padam jugalah sebab kadang-kadang saya nampak yang memberikan komen ini muda lagi. Belasan tahun yang mungkin dia sendiri tidak bertudung, jadi kita tak tahu betul atau tidak sebenarnya niat dia untuk komen itu ikhlas atau pun berunsur kecaman.

“Mana komen yang positif kita ambil dan muhasabah diri. As time goes by kita cubalah perbaiki pada masa akan datang,” katanya.

Dalam pada itu, Mira berkata selepas ini dia akan lebih berhati-hati sebelum memuat naik gambar di media sosial.  Apa pun, mungkin Mira sendiri boleh mengambil teguran yang diberikan jika kena pada gayanya.


Nora Danish Akui Rimas Ditemani Pengawal Peribadi

Bertuah badan jika dapat suami seperti Nedim yang sangat mengambil berat sehingga mengupah dua orang pengawal peribadi untuk menjaga keselamatan isterinya, pelakon Nora Danish.

Bagaimanapun, Nora mengakui agak tidak selesa kerana sering diekori. Katanya lagi, sebelum berkahwin dia sudah biasa bergerak sendiri, namun Nora mengatakan mungkin itu adalah salah satu cara suaminya mengambil berat terhadap dirinya.

“Sejujurnya saya memang tak selesa langsung dengan mereka. Kadang-kadang saya suruh mereka ke belakang sikit dan tunggu sahaja dalam kereta.

“Saya dah biasa tidak memiliki pengawal peribadi. Kalau di lokasi ramai krew yang menjaga. Tapi mungkin Nedim terlalu banyak berfikir sehingga dia bimbang bila saya keluar sendiri.

Dalam pada itu, Nora memberitahu dengan macam-macam kes yang berlaku melibatkan wanita dan ditambah pula dengan sikapnya yang mudah lupa membuatkan suaminya mengambil keputusan untuk mengupah pengawal.

Namun, Nora mengatakan mungkin itu adalah salah satu cara suaminya mengambil berat terhadap dirinya, tambahan pula Nora mengakui dia juga seorang yang tidak pandai menjaga diri.

“Nadim seorang yang sangat ‘protective’. Saya tak pernah ada bodyguard sebelum ini tapi sejak saya berkahwin dengannya, dia beritahu nak gajikan pengawal untuk teman kerana dia bimbangkan keselamatan saya.

“Sekarang ini macam-macam perkara berlaku. Rogol, simbah asid, mencuri, itu yang menjadi kebimbangan Nedim. Saya pula jenis yang tak pandai jaga diri dan handphone pun selalu lupa,” katanya kepada mStar Online.

Dalam pada itu, Nora mengakui situasi itu juga membuatkan ramai peminat berasa takut untuk mendekatinya. Namun, Nora menjelaskan peminat tidak perlu takut dan boleh saja untuk bergambar dengannya.


JKM Cari Aliff Syukri Di Pejabat Isu Rotan Anak

Baru-baru ini, Datuk Seri Aliff Syukri dikecam teruk apabila beliau memuat naik satu video mengatakan beliau merotan anak perempuannya, Qadejah El Zahra, kerana membuka tudung di hadapan lelaki tidak kenali, sehinggakan sebuah badan bukan kerajaan (NGO) membuat laporan polis terhadap usahawan kosmetik itu.

Susulan laporan yang dibuat berhubung isu tersebut, Aliff Syukri memaklumkan beliau menerima kunjungan daripada pihak Jabatan Kebajikan Masyarakat (JKM), pagi semalam.

“Pihak JKM ada datang ke pejabat kami tapi saya dan isteri tiada ketika itu kerana sibuk, jadi tak sempat nak jumpa. Polis juga ada hubungi saya dan bertanyakan beberapa perkara mengenai laporan mendera anak itu.

“Memandangkan mereka tak dapat bertemu harini (semalam), jadi kita sudah maklumkan kepada JKM untuk hubungi mereka semula nanti,” katanya kepada mStar Online.

Dalam pada itu, Aliff turut berasa pelik mengapa perkongsiannya itu dikecam teruk sehingga mendapat perhatian ramai kerana niatnya hanya mahu mendidik anak.

Bagaimanapun, Aliff turut membuat permohonan maaf jika tindakannya mendidik anak itu kurang disenangi oleh sesetengah pihak serta menjelaskan beliau tiada niat langsung untuk mendera anak perempuannya itu.

“Apa-apa pun, saya nak mohon maaf jika video itu membuatkan ada pihak rasa kurang senang dan percayalah tak ada niat nak mendera anak.

“Pada mulanya, saya muat naik video itu sebab merancang nak keluarkan produk krim untuk badan tapi jadi lain pula bila ia tular,” katanya.


Zizie Izette Mengaku Tak Bersalah Tuduhan Rasuah RM2.8 Juta

Harian Metro hari ini melaporkan pelakon, Datin Seri Zizie Izette mengaku tidak bersalah atas tiga pertuduhan bersubahat dengan suaminya, Datuk Seri Bung Moktar Radin membabitkan rasuah RM2.8 juta berhubung Lembaga Penyatuan dan Pemulihan Tanah Persekutuan Berhad (FELCRA), pada 2015.

Penafian dibuat di hadapan Hakim Hakim Azura Alwi, di Mahkamah Sesyen Kuala Lumpur pagi tadi.

Mengikut pertuduhan, Zizie didakwa bersubahat memperoleh suapan dengan Bung Moktar yang ketika itu merupakan Pengerusi Bukan Eksekutif Felcra Berhad. Kesemua wang itu diberi dua ejen pelaburan itu dimasukkan ke dalam akaun Public Iktikal Sequel Fund (PITSEQ) di mana akaun itu di bawah nama Zizie Izette.

Difahamkan, rasuah itu sebagai upah kepada Bung Moktar mendapatkan kelulusan daripada Menteri Kewangan II untuk FELCRA Berhad membuat pelaburan sebanyak RM150 juta bagi menyertai produk unit amanah Public Mutual Berhad.

Semua perbuatan tersebut didakwa dilakukan Public Bank Berhad Cawangan Taman Melawati, No. 262-265, Jalan Bandar 12, Taman Melawati, di sini pada 12 dan 19 Jun 2015.

Bagi ketiga-tiga pertuduhan, Zizie Izette didakwa mengikut Seksyen 28(1)(c) Akta Suruhanjaya Pencegahan Rasuah Malaysia 2009 [Akta 694], dan boleh dihukum di bawah subseksyen 24(1) Akta yang sama yang memperuntukkan hukuman penjara maksimum 20 tahun, denda tidak kurang daripada lima kali ganda jumlah atau nilai suapan atau RM10,000, mengikut mana-mana yang lebih tinggi.


Selepas Produk Kecantikan, Che Ta Jual Sim Kad Prabayar Pula

Sudah menjadi satu trend, kini semakin ramai selebriti menceburi dalam bidang perniagaan. Pasti ramai tahu pelakon cantik Rozita Che Wan sememangnya sudah lama dalam dunia perniagaan bermula dengan menjual tudung kemudian beralih ke produk kecantikan.

Nampaknya, Che Ta melebarkan lagi sayapnya dengan melancarkan Kad Sim Glamor MyPrepaid Edisi Eksklusif Rozita Che Wan.

Menurut Che Ta, idea untuk melancarkan kad prabayar Eksklusif ini merupakan keinginannya sendiri, dalam masa sama sebagai tanda penghargaan buat peminat.

“Ini seperti satu penghargaan kepada semua peminat saya. Saya mahukan satu platform komunikasi yang berterusan antara saya dan peminat”, katanya kepada Astro Gempak.

Kad sim itu hadir dalam versi prabayar berharga RM10 dan turut tersedia kredit percuma bernilai RM5 untuk panggilan, SMS dan data.

Dalam pada itu, turut ditawarkan peluang kepada 500 orang peminat terawal untuk menjadi wakil pengedar kad prabayar Glamor tersebut.


Kenyataan PU Syed Gelar BTS Syaitan Tersebar Di Portal Korea

Kenyataan Pencetus Ummah (PU) Syed menggelar kumpulan Kpop terkenal, BTS syaitan yang mahu menyesatkan umat Islam di Malaysia ternyata menimbulkan rasa kurang senang dikalangan peminat Kpop.

Kenyataannya itu bukan saja menjadi perhatian di Malaysia, malah sebuah portal dari Korea Selatan, Koreaboo turut melaporkan isu tersebut dan kini menjadi perbualan peminat antarabangsa.

Susulan penularan isu, rata-rata peminat Malaysia meluahkan rasa malu dan kecewa dengan peminat BTS dari luar negara berikutan apa yang telah terjadi.

Dalam pada itu, ada yang mengatakan kenyataan PU Syed itu hanya memberikan imej buruk kepada Malaysia. Kata netizen lagi, isu itu juga sekaligus membuatkan ramai orang luar akan memandang serong terhadap Malaysia.

Malah netizen juga mengatakan, agama Islam tidak mengajar umatnya untuk menghina orang lain dan sebagai pendakwah sepatutnya menunjukkan contoh serta teladan yang baik.

Semakin hari, banyak pula kontroversi melibatkan pendakwah.  Sebaiknya sebagai pendakwah mereka sepatutnya tunjukkan keperibadian Islam yang indah dan aman untuk menarik orang bukan Islam mengenali agama Islam.


Mimpi Kaabah Buka Hati Michael Ang Peluk Islam

Mengakui sudah memeluk agama Islam sejak setahun lalu, Michael Ang berkongsi cerita dimana dia telah mendapat hidayah sejak dua tahun lalu apabila dia mimpikan Kaabah.

Menurut Michael, dia bermimpi dibawa masuk ke dalam Kaabah yang dipenuhi dengan teko berwarna emas dan mengeluarkan air yang sangat wangi. Katanya lagi, sejak itu dia mula mendalami tentang agama Islam dan memeluk Islam.

“Dua tahun lepas saya mendapat hidayah. Awalnya saya tidak tahu apa-apa mengenai mimpi itu sehinggalah saya google mengenainya.

“Barulah saya tahu orang yang bawa saya masuk dalam rumah itu, dalam itu sebenarnya adalah kaabah. Sejujurnya saya fikir kaabah itu adalah batu yang dibalut dengan kain. Jadi bila tengok dalam google, ianya sama dengan mimpi saya.

“Saya juga bermimpi ada teko emas tergantung dalam kaabah itu mengeluarkan air yang sangat wangi seperti bunga ros. Kemudian saya juga nampak tulisan jawi pada jubin dalam kaabah berkenaan. Sejak itu saya mula mengambil tahu mengenai Islam dan tanya sesama rakan-rakan artis,” katanya kepada mStar Online.

Mengalami kesukaran untuk membaca dalam bahasa Arab, Michael memberitahu dia tetap menunaikan kewajipan sebagai seorang muslim dan menggunakan bahasa Inggeris dalam pembacaan solat.

Dalam pada itu, Michael juga meluahkan rasa syukur perjalannnya untuk memeluk Islam diterima baik oleh keluarganya.

“Walaupun saya dibesarkan dalam ajaran Budha, tetapi saya tidak diajar tentang agama itu. Pada ketika itu juga dah sudah mempersoalkan kenapa kita perlu ada banyak tuhan?

“Alhamdulillah, penerimaan keluarga sangat baik. Masa awal-awal masuk Islam, keluarga ada buat kejutan apabila bersama-saam saya meraikan hari raya pertama saya sebagai muslim. Mereka siap belikan saya lemang,” katanya.


Ibu Zizie Ezette Terkejut, Tak Tahu Anak Ditahan SPRM

Petang semalam, laporan akhbar melaporkan Suruhanjaya Pencegahan Rasuah Malaysia (SPRM) telah menahan Ahli Parlimen Kinabatangan, Datuk Seri Bung Moktar Radin dan isterinya, Datin Seri Zizie Ezette bagi membantu siasatan berhubung kes rasuah dalam Lembaga Penyatuan dan Pemulihan Tanah Persekutuan (Felcra).

Susulan penahanan itu, ibu kepada Zizie Ezette iaitu pelakon veteran, Khaty Fauziah mengakui terkejut dengan berita tersebut. Katanya lagi, dia juga tidak dimaklumkan oleh sesiapa berhubung perkara berkenaan.

BACA: Zizie Izette & Suami Ditahan Atas Tuduhan Rasuah RM3 Juta

“Saya tidak tahu-menahu mengenai perkara itu kerana ketika ini saya berada di Melaka. Zizie atau Sam juga tidak maklumkan apa-apa kepada saya.

“Mereka tahu saya ada penyakit darah tinggi dan kencing manis, jadi mereka tak akan buat saya susah hati. Awak juga jangan cakap banyak dengan saya, tak fasal saya pengsan nanti,” katanya kepada mStar Online.

Difahamkan siasatan kes rasuah agensi kerajaan tersebut melibatkan nilai hampir RM3 juta.

Semalam, pihak SPRM telah menahan Bung Moktar pada pukul 10.50 pagi di SPRM Sabah, manakala Zizie ditahan di SPRM Putrajaya pada pukul 11.15 pagi. Kedua-dua mereka kemudian dilepaskan dengan jaminan SPRM dan dijangka akan didakwa pada Jumaat ini.

Untuk rekod, Bung Moktar merupakan bekas Pengerusi Felcra sebelum melepaskan jawatan tersebut pada Mei 2018.


“Terdetik Rasa Menyesal Ketika Dalam Lokap”

Persengketaan diantara Pak Ya dan Lan Pet Pet akhirnya berakhir apabila pelawak itu datang bertemu untuk memohon maaf minggu lalu. Lan berkata, pengalaman dipenjara selama sehari ternyata memberi keinsafan pada dirinya.

Katanya lagi, keluarga dan ibunya turut memintanya untuk membuat permohonan maaf serta tidak mahu perkara itu terus berpanjangan.

“Rasa menyesal terdetik ketika saya berada dalam sel besi. Waktu itulah juga Allah bukakan pintu hati untuk saya memohon maaf kepada Pak Ya. Walaupun agak sukar untuk saya mendapatkan nombor telefon beliau, tetapi dengan bantuan kawan, dapat juga saya menghubunginya.

“Permohonan maaf juga dibuat atas permintaan keluarga dan ibu saya. Saya sendiri tidak mahu perkara ini berlarutan. Bimbang juga nyawa saya dicabut sebelum sempat meminta maaf,” katanya kepada BH Online.

Enggan mengenang kembali insiden tersebut, Lan menafikan tanggapan netizen terhadap dirinya seorang yang panas baran.

“Saya seorang pelawak dan memang susah nak marahkan orang. Kalau boleh, saya enggan lagi mengenang cerita yang berlalu dan Pak Ya sendiri meminta supaya saya tidak lagi membangkitkan hal itu,” katanya.

Dalam pada itu, Lan Pet Pet memberitahu dia akan membawa Pak Ya serta isteri untuk mengerjakan ibadah Umrah pada Disember depan.


Zizie Izette & Suami Ditahan Atas Tuduhan Rasuah RM3 Juta

Sinar Harian hari ini melaporkan yang Suruhanjaya Pencegahan Rasuah Malaysia (SPRM) telah menahan Ahli Parlimen Kinabatangan, Datuk Seri Bung Moktar Radin hari ini bagi membantu siasatan berhubung kes rasuah dalam Lembaga Penyatuan dan Pemulihan Tanah Persekutuan (Felcra).

Timbalan Ketua Pesuruhjaya (Operasi) SPRM, Datuk Seri Azam baki ketika dihubungi berkata, Bung Moktar ditahan bersama isteri, Datin Seri Zizie Ezette A. Samad.

“SPRM telah mendapat izin mendakwa daripada Pejabat Peguam Negara bagi menuduh Bung Moktar dan isterinya di Mahkamah Sesyen Kuala Lumpur pada 3 Mei 2019. Bung Moktar dan Zizie bakal menghadapi pertuduhan mengikut Seksyen 17(a) dan Seksyen 28(1)(c) Akta SPRM 2009”

“SPRM telah menahan Bung Moktar pada pukul 10.50 pagi di SPRM Sabah manakala Zizie ditahan di SPRM Putrajaya pada pukul 11.15 pagi selepas mereka hadir untuk melengkapkan proses siasatan akhir berkenaan kes rasuah melibatkan Felcra. Kedua-dua mereka kemudian dilepaskan dengan jaminan SPRM,” katanya kepada Sinar Harian.

Bung Moktar merupakan bekas Pengerusi Felcra sebelum melepaskan jawatan tersebut pada Mei 2018.


Betul Ke Supplement Sudah Jadi Keperluan, Bukan Lagi Kehendak?

Zaman sekarang ini, semua orang ingin tampil sihat dan cergas setiap masa. Ada yang sentiasa bersenam, pergi ke gym dan pelbagai caralah yang dilakukan untuk menghindari penyakit. Yalah siapa tak mahu kelihatan cergas sepanjang hari bukan?

Tapi kadang kala kekangan masa sering membataskan setiap pergerakan. Nak-nak lagi, jika terlajak waktu bekerja memang tidak sempatlah untuk bersenam pada sebelah petang. Nak tak nak kenalah lakukan senaman pada waktu malam.

Itu pun jika rajin dan masih larat untuk lakukannya. Kebanyakkannya zaman sekarang ramai yang mengambil suplement bagi membantu memberi tenaga sepenuhnya dek kerana tiada masa untuk melakukan senaman.

Tapi anda jangan tersilap langkah pula untuk memilih suplement. Baca dahulu isi kandungannya, lebih baik anda memilih suplement yang semulajadi, berkesan, bebas daripada bahan terlarang dan yang paling penting suplement anda tidak mengandungi sebarang gula. Supaya dapat memberikan anda tenaga secara semulajadi dan sekaligus membantu menyihatkan tubuh badan anda.

Jangan tak tahu, pengambilan suplement ini sangat penting dalam kehidupan seharian. Bukan tunggu sakit menimpa baru anda mencari suplement.

Senang cerita, sebelum anda ditimpa penyakit anda perlu mengambil suplement untuk memastikan kesihatan anda berada pada tahap optimum.

Jika sebelum ini suplement dianggap tidak penting, namun kali ini suplement bukan lagi satu kehendak malah adalah satu keperluan.

Bagi anda yang belum pernah mengambil suplement untuk diri anda, apa kata anda cuba suplement yang mengandungi 1001 khasiat semula jadi seperti Jus Nusantara Gold.

Jus Nusantara Gold adalah Penghulu Segala Produk yang merupakan suplement nombor satu di pasaran kerana ianya diformulasi daripada bahan-bahan sunnah (Madu, Kurma, Habbatus Sauda dan Buah Delima) bersama herba-herba tempatan terbaik (pati herba asli) seperti (Lempoyang, Temu Hitam, Biji Selasih, Temulawak, Halia Bara, Cekur, Ibu Kunyit, Halba, Bunga Cengkih, Kulit Kayu Manis, Lada Hitam dan lain-lain) yang berkesan untuk atasi pelbagai masalah kesihatan.

Bagi anda yang mempunyai penyakit memang sangat digalakkan untuk mengambil Jus Nusantara Gold setiap hari. Dengan Penghulu Segala Produk ini dapat membantu anda yang mempunyai penyakit kencing manis, tekanan darah tinggi, kolesterol, gastrik, batu karang dan juga sangat sesuai untuk ibu selepas bersalin.

Tapi jangan tak tahu, Jus Nusantara Gold ini juga mampu merawat luka dalaman dan luaran dengan baik dan cepat.

Jika anda tidak percaya jom kita lihat testimoni pengguna yang menghadapi luka akibat penyakit kencing manisnya. Beliau yang alami luka teruk di jari tengah sembuh selepas satu minggu minum Jus Nusantara Gold.

Luka menjadi kering, isi pula sudah mula tumbuh. Cukup sahaja 2 minggu keadaan jarinya sudah pulih seperti sediakala.

Pengambilan Jus Nusantara Gold ini akan buatkan anda lebih teruja dengan kesan seawal 2 kali pengambilan. Sesuai diamalkan oleh lelaki dan wanita dan lebih menarik kanak-kanak seawal 4 tahun pun boleh mengamalkan Jus Nusantara Gold ini.

Tidak perlu fikir panjang, lepas tengok sahaja testimoni di atas jangan ragu-ragu lagi untuk membeli.

Nak-nak lagi sebotol Jus Nusantara Gold ini berharga mampu milik dan sekarang terdapat promosi yang sangat istimewa sempena Hari Pekerja hari ini.

Nak lebih cepat dalam proses pembelian anda boleh whatsapp terus ke talian ini ataupun boleh layari laman Facebook Almas Beauty & Health, Instagram dan juga boleh terus ke laman rasmi almas.


NGO Buat Laporan Polis Terhadap Aliff Syukri

Baru-baru ini, usahawan kosmetik, Datuk Seri Aliff Syukri dikecam teruk apabila beliau memuat naik satu video mengatakan beliau merotan anak perempuannya, Qadejah El Zahra, 9, kerana membuka tudung di hadapan lelaki tidak kenali.

Dalam video tersebut, turut memaparkan beliau sedang menyapu ubat di belakang badan anak perempuannya itu selepas merotannya. Menerusi entri itu, Aliff turut memberitahu beliau bertindak merotan anaknya kerana mahukan anaknya menjadi seorang wanita bermaruah.

Susulan isu tersebut, sebuah badan bukan kerajaan (NGO) Protect and Save The Children (P.S The Children), ahli Gabungan Hak Kanak-Kanak Malaysia (CRCM), membuat laporan polis ke atas Aliff Syukri di ibu pejabat polis daerah Petaling Jaya.

CRCM dalam satu kenyataan berkata perbuatan itu disifatkan sebagai penderaan fizikal dan mereka amat terkesan dengan perbuatan usahawan tersebut.

“Dia secara umum memalukan anaknya dengan rakaman video menyapu ubat di belakang badan anaknya untuk ditonton kira-kira 3.1 juta pengikutnya.

“Aliff mendisiplinkan anaknya dengan cara ekstrem, bahkan memberikan penjelasan berhubung tindakannya itu.

“Perbuatan merotan anak perempuannya merupakan penderaan fizikal dan satu kesalahan di bawah Seksyen 31 Akta Kanak-Kanak dan juga di bawah Akta Keganasan Rumah Tangga,” katanya CRCM kepada mStar Online.

Dalam pada itu, CRCM turut menggesa pihak berkuasa dan juga Jabatan Kebajikan Masyarakat mengambil tindakan segera terhadap Aliff Syukri.


Isteri Gemuk Punca Sukar Dapat Zuriat?

Sering kali wanita berbadan besar dipandang serong oleh sesetengah individu. Bukan sahaja kenalan, namun sang suami sendiri pun adakalanya sukar menerima bentuk badan pasangannya selepas berkahwin.

Kebanyakkan kes yang berlaku pada masa kini, adalah sang suami berlaku curang gara-gara perubahan bentuk badan isteri.

Ada juga dikalangan sang suami yang hilang mood  melihat isterinya serta malu untuk keluar bersama isteri.

Lebih menyedihkan suami berubah hati dan kurang perhatian kepada pasangan. Ini semua gara-gara sang isteri berubah saiz dari 45kg ke 65kg.

Bercakap soal perubahan bentuk badan atau lebih dikenali sebagai berisi mahupun gemuk. Rata-rata individu yang kurus sering beranggapan bahawa mempunyai bentuk badan yang besar ini sukar untuk memiliki zuriat, sukar untuk tampil menawan.

Bukan itu sahaja, rata-ratanya beranggapan wanita bersaiz besar ini lebih cenderung untuk mendapat penyakit, mengalami masalah kesuburan dan lain-lain.

Tetapi ada juga dikalangan wanita apabila sudah berkahwin secara tiba-tiba akan berubah saiz bentuk badan.

Apa kata kali ini, wanita yang bersaiz besar ikat sang suami anda dan tampil kembali menyerlah dengan hanya mengamalkan Pinkgold.

Pinkgold mengandungi bahan-bahan premium yang berkualiti tinggi. Rasanya yang sedap iaitu campuran coklat dan pisang menjadikan ia kegemaran ramai.

Apabila anda ambil sahaja Pinkgold pasti anda akan rasa cepat kenyang dan lebih menarik lagi, dengan Pinkgold yang anda amalkan setiap hari akan membakar lemak anda, mengecilkan peha dan lengan, kempis perut serta mampu menurunkan berat badan anda.

Senang cerita, Pinkgold ini mampu mengawal selera makan anda, dan pastinya anda akan lihat sendiri kesan yang sangat pantas dan menakjubkan.

Sekotak Pinkgold sahaja mampu menurunkan berat badan sebanyak 2kg sehingga ke 15kg.

Wah! Dengan Pinkgold pastinya anda akan mendapat tubuh badan yang menawan persis anak dara.

Menarik lagi, Pinkgold akan buatkan tubuh badan anda kembali pejal dan tidak lembik menggeleber setelah kurus. Sangat sesuai untuk lelaki dan wanita. Cakap banyak tak guna juga jika anda sendiri tidak mencuba Pinkgold.

Dapatkan segera Pinkgold dengan harga promosi hanya klik whatsapp  60193384646.wasap.my. Maklumat lanjut layari Facebook Pinkgold dan Instagram pinkgoldhq.


Michael Ang Dedah Sudah Peluk Islam Setahun Lalu

Dikatakan sudah bergelar Mualaf semenjak mula belajar berpuasa pada Ramadan tahun lalu, pengarah dan penerbit, Michael Ang mengesahkan dia sudah memeluk agama Islam lebih setahun lalu.

Perkara itu didedahkan Michael sendiri menerusi satu video eksklusif. Menurut Michael, dia mendedahkan perkara itu bertujuan tidak mahu masyarakat memperkatakan mengenai status agamanya setiap kali dia menunaikan solat Jumaat di masjid.

“Alhamdulillah, kini sudah lebih setahun saya bergelar seorang Muslim. Saya dah sedia memberitahu semua mengenai perkara ini. Sejujurnya, selama saya mendalami agama Islam, masih ada banyak perkara yang saya harus pelajari.

“Untuk saya mula tunaikan solat Jumaat, lebih baik saya berterus terang daripada ada orang melihat saya di masjid dan memperkatakan tentang perkara ini.

Dalam pada itu, Michael memberitahu juga tidak mahu perkara tersebut diperbesarkan serta meminta orang ramai mendoakan yang terbaik serta semoga penghijrahannya akan sentiasa diberkati.

“Sebenarnya kalau boleh tak nak memperbesarkan kerana ini antara saya dan Allah. Doakan sahaja saya kekal di jalan ini dan saya alu-alukan segala tunjuk ajar,” katanya.

Diruangan komen akuan Instagram miliknya, ramai netizen meluahkan rasa gembira dan bersyukur di atas penghijrahannya itu. Malah ramai yang mendoakan agar Allah sentiasa memelihara hatinya dan kekal istiqomah.


“Saya Rasa Kalau Buka Tudung Boleh Terus Masuk Neraka”

Sejak kebelakangan banyak cerita yang tidak sedap di dengar dan seperti sudah menjadi satu trend apabila satu demi satu selebriti membuat keputusan untuk membuka tudung meskipun sudah bertahun berhijab.

Sudah berhijab hampir empat tahun, pelakon cantik Rozita Che Wan tidak akan sesekali membuka tudung kerana membayangkan dirinya bakal menjadi penghuni neraka jika melakukan perkara sedemikian.

Tegasnya lagi, kenyataannya itu adalah untuk peringatan diri sendiri dan bukan ditujukan kepada mana-mana artis yang membuat keputusan untuk membuka tudung.

“Saya rasa kalau buka tudung boleh terus masuk neraka. Itu untuk diri saya. Siapalah kita untuk menghukum manusia lain.

“Kita tak boleh hukum dia tu dugaan dia (yang buka tudung) dengan Allah. Kena doa Allah bagi dia rahmat dan hidayah. Kita doa yang terbaik untuk dia,” katanya.

Dalam pada itu, Che Ta berkata mereka yang berhijab perlu kekal istiqamah serta mendampingi dengan mereka yang membawa aura positif kerana rakan-rakan dan persekitaran yang baik juga memainkan peranan penting.

“Bila nak hijrah, tukar circle of friends (lingkaran rakan-rakan) supaya kekal istiqamah. Kita ini kalau nak ikut benda tak elok tu memang cepat.

“Jika nak like gambar orang tak pakai tudung pun haram. Sebab tu kalau nak muat naik gambar wanita tak bertudung, saya pakaikan dia tudung,” katanya


“Saya Tahu Tutup Aurat Wajib Sebab Hari-Hari Kena Sekolah”

Sudah lama tak dengar cerita tentang pelakon cantik Izara Aishah, baru-baru ini perkongsiannya di media sosial menjadi perhatian ramai netizen. Menerusi entri tersebut, Izara memuat naik gambar kartun perbandingan wanita tidak berhijab dan bertudung labuh.

Menurut Izara perkongsian itu bertujuan untuk menegur sikap segelintir netizen yang suka sangat melemparkan kata-kata buruk dan negatif kepada wanita.

Katanya lagi, sudah tentu dia dan wanita yang belum berhijab tahu bahawa sebagai seorang Muslim diwajibkan menutup aurat.

“Post ini bukan sebab saya atau wanita lain tak mahu menutup aurat sayang. Post ini lebih kepada yang duk kutuk tu.

“Kami wanita dah tahu memang kena tutup aurat sebab hari-hari kena sekolah tapi post ini untuk kaum lelaki atau wanita untuk jangan bercakap begitu ya. Ia juga berdosa,” tulis Izara.

Dalam pada itu, Izara berkata sebelum ini dia membuka ruangan komen di foto tersebut adalah untuk menyekat netizen yang negatif dan tidak akan memberi peluang kepada mereka yang tidak menghormati orang lain di akaun Instagramnya. Bagaimanapun, kapsyen berkenaan telah pun dipadam.


"Kita Negara Islam, Boleh Jemput Pula Setan Ni Datang"

Kedatangan kumpulan Kpop terkenal, BTS terus menjadi perdebatan ramai. Kali ini Pencetus Ummah (PU) Syed pula menggelarkan kumpulan itu syaitan yang mahu menyesatkan umat Islam di Malaysia.

Menerusi Instagram, PU Syed menulis kenyataan itu berserta dengan keratan akhbar mengenai negara Rusia yang mengharamkan konsert BTS kerana menganggap mereka seperti kaum sejenis atau gay.

Pastinya dakwaan keras PU Syed itu tidak disenangi peminat Kpop, yang terus menyerang akaun media sosial pendakwah itu. Rata-rata ramai kecewa dengan ‘dakwah’ kasar yang digunakan PU Syed terhadap kumpulan itu.

Malah menerusi ruangan komen juga, ramai yang bengang dengan gelaran yang ditulis PU Syed serta menjelaskan ‘syaitan’ yang digelarnya itulah yang banyak menyokong dan menolong umat Islam yang ditindas di negara luar.

Tidak berdiam diri, PU Syed memuat naik pula entri menyindir peminat mereka yang mula menyerang akaunnya. Beliau juga memuat naik bukti, beliau juga menegur artis-artis Malaysia dan bukanlah hanya artis Kpop.

Nampaknya hangat sungguh kontroversi kedatangan kumpulan BTS ke Malaysia. Tapi apapun tidak perlulah mensyaitakan orang, sebaiknya sebagai pendakwah tunjukkan keperibadian Islam yang indah dan aman. (rtky/w)


"Maaf Jika Ada Yang Terasa Sebelum Ini"

Mungkin ramai menyangka kenyataan bapa Zahirah Macwilson, Zainol Macwilson sebelum ini seakan tidak merestui hubungan cinta anak gadisnya. Tetapi sebenarnya Zainol berbesar hati memberi restunya sebaai bapa.

Dalam kenyataan sebelum ini Zainol sebenarnya bermaksud ingin lebih mengenali keperibadian Aiman Hakim jika benar pasangan itu ingin berkahwin. Namun Zainol memohon maaf andai ada pihak terasa hati.

“Bukan saya tidak restu hubungan istimewa mereka, tapi saya belum kenal keperibadian Aiman. Jadi tiada istilah saya tidak merestui. Tapi jika Aiman terasa hati, saya dengan rasa rendah hati memohon maaf”

“Kalau ini pilihan mereka, saya dengan berbesar hati memberi restu dan sedia menjadi wali jika mereka mahu berkahwin kelak. Langsung tidak wujud sebarang isu antara saya dan kekasih Zahirah, ia cuma salah faham,” katanya.

Terdahulu Zainol memberitahu, beliau hanya mendengar cerita mengenai Aiman menerusi pihak luar kerana masih belum berkesempatan bertemu secara peribadi dengan kekasih anak gadisnya itu. (rtky/w)


“Lepas Satu Kehilangan, Kau Ambil Lagi Seorang Yang Aku Sayang”

Baru saja melalui dugaan besar apabila diceraikan semasa hamil tujuh bulan, bekas isteri Pencetus Ummah (PU) Abu, iaitu Ain Afini sekali lagi diuji apabila nenek kesayangannya pergi menghadap illahi.

Menerusi perkongsian di Instagram miliknya, Ain memberitahu neneknya, Asmah Salleh meninggal dunia di hospital petang semalam.

“Lepas satu kehilangan, Kau pecahkan kebisuan alam dengan mengambil lagi seorang yang aku sayang. Sungguh Kau yang Maha Berkuasa dan Maha Mengetahui.

“Tiada daya dan kekuatan melainkan dengan izinMu. Kuatkan kami, redhakan lah hati kami sekeluarga. Aku menjadi saksi atas kebaikan dan ketaatan nenekku diatas muka bumi ini keranaMu.

“Mohon sedekahkan Al-fatihah kepada arwah Asmah Salleh yang telah meninggal dunia pada waktu asar tadi. Moga roh arwah dicucuri rahmat Allah dan dikurniakan syurgaNya,” tulisnya menerusi Instagram.

Dalam pada itu, Ain turut mengimbas kembali kata-kata terakhir neneknya yang mahu melihat cicitnya, yang juga anak kepada PU Abu.

“Nanti mini lepas pantang datang Johor bawak cicit jumpa nenek. Nenek dah tak larat nak pergi rumah sana. Nanti doakan nenek kat Mekah ye, doakan nenek cepat sihat. Boleh tengok anak mini.

“Antara kata-kata terakhir yang masih aku sempat dengar sebelum mulut itu hanya kaku bersama bantuan alat pernafasan. Masa mini suap nenek makan, luluh hati lihat suapan itu susah ditelan,” tulisnya lagi.

Terdahulu, nama Ain Afini menjadi bualan ramai selepas membuat pendedahan mengenai bekas suaminya, PU Abu yang telah menceraikannya melalui aplikasi WhatApp ketika dia sedang hamil.

Menurut Ain Afini lagi, PU Abu ada meminta kebenaran untuk berkahwin lain hanya dua bulan selepas mereka berkahwin.


Siapa Cakap Jadi Suri Rumah Satu Kerja Mudah? Ini Geng Mak-Mak Bongkar Rahsia Sebenar!

Bergelar seorang ibu dan suri rumah bukan satu perkara yang mudah. Mungkin wanita bekerja atau siapa pun memandang pekerjaan sebagai suri rumah sepenuh masa ini satu pekerjaan yang selasa dan tenang tanpa tekanan.

Yalah tidak perlu hadap kesesakan lalu lintas untuk ke pejabat, tak perlu kena hadap peragai bos besar yang semuanya salah pekerja dan banyak lagilah.

Ramai yang memandang kerja suri rumah satu pekerjaan di tahap yang paling bawah dalam sektor pekerjaan kerana tidak bergaji.

Nak-nak lagi jika anda menjadi first time mother yang terpaksa rehat sementara dari dunia pekerjaan demi untuk menjaga anak yang baru lahir.

Saat itu semua kerja rumah rasa tak cukup tangan untuk lakukan seorang diri.

Mana dengan nak uruskan anak kecil, nak sediakan makan lagi, dan banyak lagilah. Senang cerita kadang sampai tiada masa untuk rehatkan diri.

Seperti apa yang dialami oleh Dahlia lakonan Nad Zainal dalam video ini. Tapi bernasib baik mempunyai geng mak-mak yang sudi membantu!

Tak mudah lalukan semuanya seorang diri seperti apa yang digambar oleh rakan-rakan Zehan lakonan Elvina yang mempunyai 3 orang anak.

Nak tak nak, terpaksalah Zehan tinggalkan cita-citanya untuk kembali kehidupan seperti rakan-rakannya yang lain. Tapi Zehan bernasib baik apabila setiap hari dia melalukan tugasan sebagai suri rumah berjalan dengan lancar.

Menarik lagi, apabila rutin hariannya disegarkan oleh Darlie dengan menggunakan ubat gigi Darlie Double Action.

Mudah sahaja, gunakan ubat gigi Darlie Double Action pada waktu pagi, tengahari selepas makan serta malam sebelum tidur.

Kesegaran Darlie Double Action dapat mengembalikan semula mood geng mak-mak untuk kembali ceria.

Lepas ini tak perlu stress lagi hadap kerja rumah apabila ada satu benda yang mampu menyegarkan geng mak-mak setiap hari.

Kerja sampai malam pun masih mampu tersenyum, apatah lagi melihat sendiri perkembangan anak-anak dalam setiap gerak geri mereka.

Meskipun tak bergaji dan terkadang tiada masa untuk berehat, geng mak-mak orang paling bahagia dan dapat banyak pahala untuk memastikan segala amanahnya terlaksana dengan jayanya.

Jangan lepaskan peluang anda untuk tonton ragam Geng Mak-Mak di Astro Gempak yang pastinya menghiburkan!


“Kalau Betul Putus, Lambat Laun Orang Akan Tahu Juga”

Hubungan rapat antara pelakon dan penyanyi cantik, Erra Fazira dan bekas pelajar AF 8, Shahir bukanlah lagi satu cerita baru, namun bagaikan tiada berkesudahan kisah di antara mereka berdua.

Sering diajukan pertanyaan mengenai status terkini hubungannya dengan Shahir, Erra berkata persoalan itu mungkin tidak akan lagi timbul apabila dia membuat pengumuman sama ada mereka masih bercinta atau sudah putus.

Bagaimanapun, Erra berkata dia dan Shahir masih lagi berkawan namun masih belum ada lagi perancangan untuk ke gerbang alam perkahwinan.

“Alhamdulillah, saya gembira dengan kehidupan sekarang. Dalam apa juga situasi, saya perlu membahagiakan diri. Kalau tunggu apabila berdua baru mahu gembira, payahlah…

“Saya bukan budak sekolah yang perlu membuat pengakuan apabila menjalin hubungan. Sejak awal lagi, saya tidak pernah membuat apa-apa pengakuan mengenai hubungan kami. Tetapi, jika memang kami putus, lambat-laun orang akan tahu juga.

“Itu tidak bermakna kami bergaduh, sebaliknya saya dan Shahir masih lagi berhubung sebagai kawan. Jika ditanya, saya masih lagi solo dan gembira bersama anak tunggal saya,” katanya kepada BH Online.

Dalam pada itu, Erra memberitahu sebagai wanita dia juga tidak terkecuali untuk mencari kebahagiaan dan mahu dipertemukan dengan jodoh yang baik. Katanya lagi, itu adalah doanya selepas lima tahun bergelar ibu tunggal.


Shaheizy Sam, Syatilla Pilih Nama Anak Sarima Samheizy

Tahniah diucapkan kepada pasangan selebriti Shaheizy Sam dan Syatilla Melvin yang baru saja menyambut kelahiran cahaya mata kedua pada 17 April lalu.

Menerusi Instagram, Shaheizy berkongsikan nama anak keduanya iaitu nama Sarima Samheizy diberikan untuk anak perempuan mereka itu. Dalam pada itu, Shaheizy sempat bergurau mahukan 10 orang lagi cahaya mata.

“Setelah 2 tahun putera Syeriv Samheizy berkuasa dikausnya, kini telah diambil alih pula oleh puteri Sarima Samheizy. Dua selamat bertakhta, tinggal 10 Samheizy je lagi. Harap kausnya bertahan,” tulis Sam.

Diruangan komen, rata-rata netizen memuji nama anak yang dipilih oleh pasangan tersebut yang disifatkan sangat unik dan klasik.

Sam dan Syatilla mendirikan rumah tangga pada 8 Februari 2016 dan mempunyai seorang cahaya mata lelaki Syeriv Shamheizy yang kini berusia 2 tahun.


"Saya Minta Maaf, Saya Tahu Pakai Tudung Adalah Wajib"

Susulan ketelanjuran kata berhubung tindakannya membuka tudung beberapa hari lalu, Fathia Latiff menerusi Insta Story miliknya membuat permohonan maaf serta mengakui kesilapan yang dilakukan dan akan lebih berhati-hati selepas ini.

Terdahulu, Fathia berkata dia memaakai tudung bukan kerana Allah atau kehendak diri sendiri tetapi kerana ingin membuktikan sesuatu terhadap seseorang.

Katanya lagi, dia berasa dirinya tidak ikhlas dan seperti terpaksa untuk berhijab. Kenyataanya itu menimbulkan kemarahan orang ramai dan didakwa mempersendakan agama.

“Saya minta maaf atas kekhilafan diri sendiri. Saya tahu ramai sedih dengan saya. Saya minta maaf sekali lagi.

“Saya tahu, pemakaian tudung adalah wajib sebagai orang Islam. Saya meminta maaf atas kesalahan percakapan. Insya-Allah, saya akan lebih berhati-hati selepas ini. Lots of love,” katanya.

Rabu lalu, Fathia mengesahkan tidak lagi bertudung selepas tiga tahun berhijab. Fathia mengakui selama memakai hijab dia tidak dapat menjadi diri sendiri sehingga membuatkan dirinya mengalami depresi.


“Perceraian Adalah Jalan Terakhir Untuk Kami”

Susulan kontroversi rumah tangga terdahulu, ramai tertanya-tanya mengenai status Bella Astillah dan suami, Aliff Aziz. Terdahulu, Bella mendedahkan mereka sudah hampir sebulan tinggal berasingan dan kini dalam tempoh bertenang.

Hampir dua bulan kemelut berlalu, Bella mengakui masih belum menemui jalan penyelesaian. Katanya lagi, dia juga tidak mempunyai jawapan pasti tentang perasannya ketika ini, namun dia akan berusaha untuk menyelamatkan rumah tangganya.

“Sejak dahulu saya pernah berkata, kalau berkahwin saya mahu lelaki itu akan jadi suami pertama dan terakhir buat saya. Saya sedar ramai yang ingin tahu tentang status sebenar saya dan Aliff buat masa ini.

“Jadi perceraian adalah jalan terakhir yang akan saya lakukan. Saya tidak boleh pentingkan diri sendiri kerana keutamaan saya adalah anak. Saya tidak mahu anak membesar tanpa kasih sayang seorang ayah kandung.

“Malah dalam keluarga saya sendiri belum ada yang melalui episod perceraian, jadi saya berusaha sebaik mungkin untuk mengekalkan perkara itu,” katanya kepada Kosmo!

Enggan terlalu memikirkan soal rumah tangganya, Bella menyerahkan segala-galanya kepada ketentuan takdir. Ujar Bella lagi, meskipun tidak lagi tinggal sebumbung, namun mereka tetap berhubung dan berjumpa demi anak.

“Buat masa ini, saya malas untuk fikirkan soal itu dan hanya menyerahkan kepada arah aliran hidup. Saya juga sudah beberapa kali buat solat istikharah tetapi apa yang boleh dikatakan, saya tawakal dengan perkara ini.

“Orang di luar boleh bercakap apa sahaja tetapi pokok pangkalnya, dalam hal ini ia terletak di tangan saya untuk menentukan segala-galanya,” katanya


“Kalau Mizz Nina Tak Ada, Mungkin Saya Hisap Dadah”

Dalam ramai-ramai pasangan selebriti, Noh Salleh dan Mizz Nina antara yang menjadi perhatian apatah lagi selepas penghijrahan Mizz Nina, ramai menyimpan rasa kagum terhadap pasangan ini yang sentiasa ‘low profile’.

Ramai yang mengetahui tentang kisah hijrah Mizz Nina, namun ramai yang tidak tahu mengenai penghijrahan Noh, vokalis kumpulan Hujan yang kini aktif dalam misi kemanusiaan. Menerusi satu perkongsian video, Noh mengakui dahulu disebabkan muzik, dia kurang meluangkan masa bersama keluarga.

“Saya rasa kehilangan masa bersama keluarga disebabkan muzik dulu. Jadi sekarang ni dah bahagikan masa muzik 20 hingga 30 peratus sahaja. Selebihnya adalah untuk santai dengan keluarga.

“Lepas kahwin baru perasan, saya kena slow down untuk muzik yang banyak show sana sini dan rasa baik habiskan masa dengan keluarga, bersedekahn dan sebagainya,” kata Noh.

Dalam pada itu, Noh mendedahkan ramai menyangka bahawa dia yang mengubah isterinya tetapi sebenarnya Mizz Nina yang membimbing hidupnya untuk ke arah yang lebih baik. Katanya lagi, jika bukan kerana isternya itu hidupnya mungkin lebih teruk.

“Saya kahwin dengan Nina saya dah percaya dia 100 peratus yang dia akan buat sesuatu yang baik.

“Dia yang bimbing saya. Selama ni orang percaya saya berjaya mengubah Nina, jawapannya tidak! Sebenarnya dialah yang mengubah saya. Kalau dia tak ada mungkin saya lebih teruk. Hisap dadah dan sebagainya,” kataya lagi.

Untuk rekod, Mizz Nina dan Noh mendirikan rumah tangga mendirikan rumah tangga pada 1 Julai 2011.


“Semua Baju Kurung Cotton Saya Dari Mydin, RM50 Je”

Bahagia melayari kehidupan perkahwinan bersama, suami dan sepasang kembar, sememangnya ramai menjadikan Datin Paduka Eina Azman sebagai idola. Bukan saja cantik, malah seorang yang pandai memasak, pemurah dan sangat rendah diri.

Beberapa minggu lalu, ramai yang memuji penampilan Eina Azman yang sederhana dengan hanya menggayakan baju kurung cotton di majlis resepsi tema ala kampung Fasha dan Aidil yang diadakan di Rembau, Negeri Sembilan.

Meskipun nampak simple, namun ramai yang mengatakan sudah tentu baju kurung tersebut dihasilkan daripada jenis kain yang berkualiti tinggi dan harga mencecah beribu ringgit.

Menerusi perkongsian terbarunya, pertanyaan netizen itu dibalas oleh Eina Azman dimana beliau memberitahu baju kurung itu dibeli dari pasaraya Mydin dengan harga RM50 sahaja.

Rata-rata netizen tidak menyangka harga baju kurung cantik yang dipakainya itu sebenarnya harga mampu milik. Kata netizen, kalau orangnya dah cantik, pakai baju murah atau mahal pun tetap nampak cantik.


"Kata Ekonomi Negara Teruk, Tapi Bayar Bawa Masuk Kpop"

Jika sebelum ini Sharnaaz Ahmad bersuara, kini giliran Awie pula menyelar usaha Menteri Belia dan Sukan, Syed Saddiq yang mahu membawa masuk kumpulan K-Pop popular, BTS ke Malaysia sempena Tahun Melawat Malaysia 2020.

Menurut Awie, dalam era mereka terdahulu isu rambut panjang sentiasa dibangkitkan tetapi kini pihak kerajaan seolah hanya tutup mata dan membawa masuk pelbagai budaya pelik ke Malaysia.

“Saya bercakap perkara ini demi rakyat, bangsa dan budaya kita. Apa faedahnya RM4.2 juta dihabiskan bawa Kpop masuk ke sini? Sekarang tak kira rambut hijau, kuning, merah semua ada. Budaya apa sebenarnya nak dibawa masuk?”

“Kita yang duduk di depan menonton persembahan mereka tak faham sepatah haram nyanyian mereka. Apa pengajaran yang kita dapat daripada Kpop? Orang luar yang datang tentu pelik apabila tengok artis Korea yang menyanyi”

“Ini tidak, kera dihutan disusukan, anak di rumah mati kelaparan. Kita masih relevan tapi mereka mahu matikan. Bangga sangat dengan Kpop dan tiada langsung tunjukkan semangat nasionalisme, berbangga dengan bangsa sendiri”

Dalam masa sama, Awie turut mempertikaikan tindakan kerajaan yang sanggup menanggung perbelanjaan besar untuk membawa kumpulan Kpop ke Malaysia tetapi merungut berkenaan perihal ekonomi negara yang teruk.

“Berilah peluang kepada artis lama contohnya kumpulan Wings atau Search yang masih relevan. Cuba bagi duit itu kepada anak bangsa kita. Artis Malaysia yang semakin berusia nak dibiarkan mati begitu saja,” jelasnya.

Banyak pula pihak yang tidak bersetuju dengan usaha untuk membawa masuk kumpulan Kpop ke Malaysia. Tapi apa pula pendapat BTS Army yang rasanya sudah teruja mendengar perkhabaran Menteri Belia & Sukan. (rtky/w)


"See You In Court"- PU Abu

Setelah beberapa hari mendiamkan diri, nampaknya PU Abu kembali aktif di sosial media. Menerusi Twitter, Abu membalas kenyataan penyampai radio, Haniff Hamzah untuk mendakwanya di mahkamah.

Untuk pengetahuan sebelum ini Haniff pernah menyelar tindakan Abu yang menceraikan isterinya ketika sarat hamil dan mengahwini seorang janda. Namun setelah beberapa hari, Abu baru membalas komen tersebut.

Biarpun tidak memberikan respon yang panjang, namun jawapan balas Abu itu telah mengundang kemarahan orang ramai. Rata-rata memerli Abu mengahwini wanita kaya sehingga terus mahu menyaman orang.

Terdahulu Haniff meluahkan rasa bengang terhadap tindakan Abu dan menyifatkan beliau seorang yang bodoh. Bagaimanapun Abu pula ketika diterjah ditanyakan mengenai kontroversi itu enggan memberikan komen lanjut.

Mungkin Abu kembali aktif di media sosial setelah diberikan lampu hijau oleh bapanya. Apapun kita doakan yang baik-baik sahaja buat mereka, dan kepada bekas isteri, semoga kuat meneruskan hidup. (rtky/w)


“Kalau Betul Nak Bertudung, Ikhlaskan Hati & Kuatkan Iman”

Sejak kebelakangan banyak cerita yang tidak sedap di dengar dan seperti sudah menjadi satu trend apabila satu demi satu selebriti membuat keputusan untuk membuka tudung meskipun sudah bertahun berhijab.

Mengulas mengenai isu tersebut, Mira Filzah akui sedikit ralat dengan apa yang berlaku. Namun, Mira memberitahu pasti mereka ada sebab tersendiri yang membuatkan mereka memilih jalan tersebut.

“Bagi saya, setiap kecaman yang diberi oleh masyarakat sebenarnya tidak membantu seseorang artis itu.

“Pastinya, ada sebab kenapa perkara ini berlaku dan saya rasa tindakan yang paling baik adalah memberi mereka peluang malah tak salah kalau kita beri nasihat dengan cara baik dan lembut. Tapi, saya ada rasa sedikit ralat apabila perkara ini berlaku,” katanya kepada mStar Online.

Dalam pada itu, Mira turut memberi pesanan buat mereka yang ingin bertudung agar ikhlaskan hati untuk berhijab, kuatkan iman dan perbanyakkan membaca ilmu agama.

“Bagi sesiapa yang ingin memakai tudung, cubalah ikhlaskan dan tenangkan hati serta kuatkan iman.

“Rakan-rakan dan persekitaran yang baik juga memainkan peranan penting untuk kita kuatkan iman kerana dugaan pasti akan datang,” katanya.


“Tiada Lagi Surat Terbuka Untuk Artis, Saya Dah Serik”

Berikutan kontroversi PU Abu yang menceraikan isteri ketika sedang hamil, ramai pihak yang menyuarakan rasa marah terhadap pendakwah tersebut. Dalam pada itu, Da’i Wan turut mengulas mengenai isu tersebut dengan menjelaskan hukum hakam situasi berkenaan.

Bagaimanapun, sedikit kenyataan Da’i Wan telah mengundang persoalan dan kemarahan netizen, dimana beliau  menyatakan menceraikan isteri yang sedang hamil adalah ‘harus’ serta sah disisi Islam.

Umum mengetahui, Da’i Wan antara pendakwah yang sering memuat naik ‘surat terbuka’ kepada golongan artis. Baru-baru ini, kecoh isu mengenai Fathia Latiff yang membuat keputusan untuk membuka hijab.

Seperti biasa, ramai netizen meminta Da’i Wan mengeluarkan surat terbuka tentang isu tersebut. Namun, ini respon yang diberikan oleh pendakwa itu dimana beliau memberitahu tiada lagi surat terbuka untuk artis dari pihaknya.

Menerusi Twitter, Da’i Wan meluahkan beliau sudah serik dengan sikap netizen. Katanya lagi, beliau akan memberi fokus untuk menjawab soalan berkaitan agama dan motivasi sahaja selepas ini.

Seperti sudah dijangka, status yang dimuat naik itu menerima kecaman netizen. Netizen mengatakan, tidak perlu meletakkan kesalahan kepada orang lain yang bertindak menviralkan memandangkan ianya adalah ‘surat terbuka’.

Dalam pada itu, ramai yang memujuk Da’i Wan untuk terus berdakwah dan tidak mempedulikan kecaman netizen. Kata netizen lagi, setiap kali Da’i Wan menegur golongan artis, sekaligus orang ramai juga akan turut terdidik sama.

Netizen pun janganlah asyik mengecam sahaja. Jika baik nasihatnya, kita ambil untuk memperbaiki diri kita. Tiada manusia yang sempurna dan tidak melakukan kesilapan.


“Masih Belum Boleh Hadam Apa Yang Janna Nick Buat”

Pasti ramai tahu mengenai kemelut melanda antara penerbit dan pengarah, Shiela Rusly dan anak didik kesayangannya, Janna Nick. Sehingga kini, hubungan mereka dilaporkan masih belum baik.

Dalam pada itu, Sheila Rusly mengatakan dia sudah memaafkan Janna, dan sentiasa mendoakan agar Janna Nick berjaya dalam kejayanya dan serta berharap Janna akan sentiasa ikhlas dalam pekerjaan yang dilakukan.

“Mama dah maafkan Janna. Tidak mengapalah, manusia akan membuat kesilapan dan kadang-kala kita akan berada di satu fasa kita lupa di mana kita bermula.

“Dia masih muda dan perjalanan karier masih jauh lagi. Apa yang dia buat pada saya dan keluarga boleh dijadikan iktibar. Jadilah seorang artis yang membanggakan pengikut,” katanya kepada Kosmo!

Enggan mendedahkan apa sebenarnya yang berlaku antara mereka, Sheila memberitahu dia masih belum dapat menerima apa yang telah dilakukan oleh pelakon itu kepada dirinya dan keluarga.

“Saya rasa dia dah tahu salah dia, dan dia pun rasa menyesal atas perbuatannya. Saya terima mesej dan permohonan maaf Janna. Sebagai manusia, kita harus memaafkan mereka yang ikhlas untuk memohon maaf. Saya sayang dia sebenarnya. Jika saya tidak sayangkannya, dia tidak akan berada di mana dia berada sekarang.

“Cuma, saya masih belum boleh hadam apa yang dia buat. Terlalu peribadi untuk saya kongsi,” katanya.

Terdahulu, kecoh apabila hubungan baik antara Shiela Rusly bersama Janna Nick dilaporkan renggang. Janna memberi bayangan bahawa keretakan hubungan mereka berlaku ketika kedua-duanya sedang menjalani penggambaran drama bersiri Leftenan Zana.


“Saya Bayar Lebih Kepada LHDN, Tapi Masih Kena Blacklist”

Diana Danielle menerusi kenyataan di Instagram beliau meluahkan rasa kesal dengan tindakan Lembaga Hasil Dalam Negeri (LHDN) yang tetap menyenaraihitamkan namanya walaupun sudah melangsaikan hutang cukai tertunggak.

Pelakon itu mendedahkan yang beliau dikenakan cukai sebanyak RM350,000 beberapa tahun lalu namun berjaya mengurangkan jumlah itu hasil rundingan bersama LHDN kepada RM150,000.

Diana Danielle telah beberapa kali membayar dalam jumlah besar kepada pihak LHDN setiap kali beliau ingin ke luar negara termasuk bayaran berjumlah RM70,000 dan RM50,000 — dan mendakwa sudah melangsaikan jumlah RM150,000.

Namun selepas semakan semula dibuat oleh pihak akauntan peribadi beliau, Diana Danielle sebenarnya hanya berhutang RM30,000 pada LHDN dan sudah memaklumkan kepada pihak tersebut untuk memulangkan lebih RM100,000 yang sudah dibayar.

“I dah hantar letter on Monday asking why, sampai harini I masih tak dapat reason for this. Persoalannya, kenapa lama sangat nak refund tapi cepat sangat nak blacklist sampai kita semua terkejut and tak faham kenapa. Mana budi bicara yg sinonim dgn mereka?,” tulis Diana Danielle.

Diana Danielle dalam kenyataan sama menafikan laporan akhbar yang berkata beliau masih berhutang RM350,000 kepada pihak LHDN dan menganggap isunya sudah selesai. (rtky/m)


"Mereka Perlu Dapatkan Restu Keduanya Kalau Mahu Bertunang"

Hubungan cinta diantara Zahirah Macwilson dan Aiman Hakim bukanlah lagi satu rahsia. Sebagai bapa, Zainol Macwilson hanya mengetahui hubungan anak gadisnya itu melalui media sosial namun tidak begitu mengenali Aiman.

“Nampaknya mereka bukan sekadar berkawan, hubungan merekan kelihatan intim. Namun saya tak berapa kenal dengan Aiman. Saya tak tahu dia budak baik atau tidak. Saya tak tahu hal sebenar kerana orang boleh cerita macam-macam”

Berkenaan hasrat anaknya untuk mengikat tali pertunangan, Zainol berkata, ianya perlu mendapatkan restu daripadanya sebagai bapa dan ibu Zahirah. Pertunangn itu hanya akan berlangsung jika keduanya merestui.

“Memandangkan saya masih hidup, of course the right thing to do kena minta restu ibu bapa. Kalau dua-dua restu, ok. Kalau dua-dua tak restu tak ok. Kalau salah seorang sahaja yang restu pun tak ok juga,” jelasnya.

Mungkin selepas ini Zahirah perlu merancang pertemuan kekasih hati dengan bapanya pula, barulah boleh berkenalan dengan lanjut. Terdahulu Aiman telah bertemu ibu Zahirah dan semuanya berjalan dengan baik. (rtky/w)


“Sebak Tengok Daddy Orang Lain Yang Pujuk, Peluk Dia”

Hampir enam tahun bergelar ibu tunggal, ramai wanita mengagumi semangat Rita Rudaini dalam membesarkan dua cahaya matanya. Jika anda mengikuti Instaragam Rita, pelakon ini sering berkongsikan video anak-anak.

Baru-baru ini, Rita berkongsikan satu video anak sulungnya Airit Rayyan yang bersedih dipujuk oleh bapa kepada rakannya. Menerusi entri tersebut, Rita turut meluahkan rasa sebak berkata melihat situasi tersebut.

Kata Rita lagi, dia terpaksa membiarkan anaknya itu duduk seorang diri untuk memberi ruang kepada anaknya untuk bertenang kerana kecewa dalam acara sukan tahunan di sekolah.

Dr jauh mommy dah nmpk muka dia frust…mmg xnak tegur..n biar dia duduk sorang2…ambik masa bertenang….last2 nangis jugak…mommy sebak jugak sbnarnya sebak sbb tgk daddy org lain plak g pujuk n peluk dia ? ryan terlampau sedih sbb dr P1,P2,P3 GREEN HOUSE CHAMPION…tahun ni jatuh no 2…its ok syg..ryan tetap no 1 di hati mommy ?? @airitryan727

A post shared by  Rita Rudaini (@ritrud727) on Apr 24, 2019 at 11:45pm PDT

Diruangan komen, rata-rata netizen turut merasa sebak dan menitiskan air mata melihat momen tersebut serta memberikan kata-kata semangat kepada Rita dan anak-anaknya untuk terus kuat menjalani kehidupan.

Rita dan Aidil Zafuan berkahwinan pada 2008, perkahwinan mereka hanya mampu bertahan selama lima tahun sahaja apabila bercerai pada 5 September 2013. Hasil perkongsian hidup, mereka dikurniakan dua cahaya mata Airit Rayyan Rizqin dan Airit Qaqa Arjuna.


Fathia Latiff Kongsi Foto Panas Dicium Lelaki

Isu buka tudung masih lagi menjadi bualan ramai, nampaknya Fathia Latiff sekali lagi mencetuskan kontroversi apabila memuat naik foto panas dicium seorang lelaki di Insta Story miliknya malam tadi.

Bukan itu saja, pelakon itu juga turut memuat naik beberapa kenyataan berbaur lucah serta berbaur sindiran terhadap netizen yang berterusan mengecam tindakannya membuka hijab.

Status dan gambarnya itu tersebar di media sosial dan rata-rata netizen bersimpati dengan pelakon itu dan berpendapat Fathia memerlukan bantuan.

Kata netizen lagi, pelakon itu mungkin sengaja memuat naik foto dan status sedemikian semata-mata untuk meraih publisiti memandangkan dahulu dia antara pelakon yang terkenal dan sering menghiasi kaca televisyen, namun kini tidak lagi.

Rabu lalu, Fathia mengesahkan tidak lagi bertudung selepas tiga tahun berhijab. Fathia mengakui selama memakai hijab dia tidak dapat menjadi diri sendiri sehingga membuatkan dirinya mengalami depresi.